Учта моделдаги Redmi смартфони расман арзонлашди! - Terabayt.Uz\nXiaomi компанияси янги моделлардаги смартфонлар тақдимоти арафасида эскиларининг нархини пасайтиришига кўникиб ҳам қолдик. Эртага – 9 октябрда у ўзининг Redmi 8 русумли арзон телефонини намойиш қилади, лекин...\nУшбу смартфоннинг намойиш маросими Ҳиндистонда бўлиб ўтади, ундан олдин эса, Дивали байрами шарафига Xiaomi ўзининг айрим смартфонларини вақтинча арзонлаштирган эди. Буни қарангки, «Хитойча Apple» ушбу акция даври тугаганидан сўнг ҳам учта русумдаги телефонининг нархини аввалги ҳолига кўтармасдан, арзонлигича қолдирди. Демак, бу – уларнинг расман пасайтирилган янги нархларидир!\nШундай қилиб, Redmi Note 7 Pro (сотиб олиш) моделининг тезкор/ички хотираси 4/64 гигабайтлик варианти энди 168 доллардан таклиф этиляпти. Айни шу смартфоннинг 6/64 гигабайтлигини ҳиндистонликлар энди 197 доллардан, 6/128 гигабайтлигини эса 211 доллардан олишлари мумкин.\nШунингдек, Redmi K20 ҳамда Redmi K20 Pro (харид қилиш) моделлари ҳам ҳар бири тахминан 28 долларга арзонлаштирилган. Бизнинг Terashop.uz интернет дўконимизда эса глобал савдога чиқарилган аксарият Xiaomi телефонларини 610 000 сўмдан бошланувчи нархлар эвазига сотиб олиш имкони мавжуд.\n#Xiaomi #андроид смартфон #нархлар #Ҳиндистон #Xiaomi Redmi Note 7 Pro #Xiaomi Redmi K20 Pro #Xiaomi Redmi K20


iOS 12 тайёр бўляпти, сиз-чи, унга тайёрмисиз? - Terabayt.Uz\niOS 12 тайёр бўляпти, сиз-чи, унга тайёрмисиз?\nApple корпорацияси iOS 12 операцион тизим талқинида унинг ишончлилиги ва самарадорлигига кўпроқ эътибор қаратмоқчи. Бу хусусда Bloomberg нашри хабар бермоқда.\nЎҚИНГ: Эксклюзив: iPhone 11’нинг илк суратлари ва хусусиятлари билан танишинг!\nХабарга кўра, янги моделдаги iPad’да қиёфани таниб олувчи Face ID камераси мавжудлиги эвазига, iOS 12 тизимида у Animoji’ларни ҳам қўллаб-қувватлайди. Шунингдек, компания FaceTime’га ҳам Animoji’ларни киритишни режалаштирган. Шу тариқа, iOS фойдаланувчилари ҳам, худди Snapchat, Facebook ва Instagram’даги каби, виртуал эмодзилар қўша олишади.\niOS’нинг янги версияси «Peace» («Тинчлик») деб номланади. Ушбу релизда iPhone, iPad ҳамда Mac’ларда бирдек ишлай оладиган иловалар бўлади. Шунингдек, iOS 12 яхшиланган «Безовта қилинмасин» функциясига ҳамда қайта ишланган ички иловаларга эга бўлиши айтилаётир.\nЎҚИНГ: iOS 11 хатолиги: блокланган iPhone’даги суратларингизни ҳам кўра олишади!\nБулардан ташқари, iOS 12 тизим талқинида iPhone, iPad ва CarPlay учун уй экранлари қайта ишланган бўлади. Хабар қилинишича, iPad’да битта илованинг ичида бир нечта ойна очиш ҳамда битта илованинг ойналарини «Split screen» режимида ишга тушириш мумкин бўлади. Айтиш керакки, бундай функция macOS’да бундан икки йил аввал пайдо бўлган, яқинда Windows 10’да ҳам ишга туширилади. iOS 12 талқинида Apple Pencil ҳам янги функциялар билан бойитилиши кўзда тутилган.\nЮқорида айтиб ўтилган янги функцияларнинг айримлари жорий йилнинг ўзида, iOS 11 тизимининг кейинги янгиланишларидаёқ тақдим этилади. Бироқ iOS талқинининг тақдимоти эса кейинги – 2019 йилга режалаштирилган. Apple дастурчиларга янги функциялар устида тўлиқ ишлашлари учун вақт бермоқда, токи кейинчалик чала қолган жойларини янгиланишлар билан бериб боришга ҳожат қолмасин.\nЎҚИНГ: iPhone’даги ҳозироқ ўчириб қўйиш керак бўлган тўртта созлама\n#Apple #мобиль операцион тизим #iOS 12


Жиззах вилояти жамоаси иккала мусобақада ҳам ғолиб бўлди\n3 Июн 2019 872\nЖиззах шаҳрида ташкил этилган “Ёш ёнғин ўчирувчи” ва “Ўзбекистон Республикаси IХ-чемпионати” мусобақаларининг ғолиблари аниқланди.\nЎрта махсус, касб-ҳунар таълими муассасалари ўқувчилари ўртасида ўтказилган “Ёш ёнғин ўчирувчи” мусобақаси бўйича Жиззах вилояти терма жамоаси 1-ўринга, Андижон вилояти терма жамоаси 2-ўринга ҳамда Сирдарё вилояти терма жамоаси 3-ўринга сазовар бўлди.\nУмумтаълим муассасалари ўқувчилари ўртасида ўтказилган “Ўзбекистон Республикаси чемпионати” бўйича ҳам Жиззах вилояти терма жамоаси биринчиликни қўлга киритишди. Иккинчи ҳамда учинчи ўринларни Навоий ва Андижон вилояти терма жамоалари эгаллади.\nҲудудлардан ташриф буюрган қизлар терма жамоалари ўртасида ҳам “Ёш ёнғин ўчирувчи” мусобақаси бўйича ғолиблар аниқланди.\n15 Окт 2019 1226


Объект яратилган сана: 1417 – 1420\nУлуғбек мадрасаси — Бухородаги меʼморий ёдгорлик (1417). Улуғбек қурдирган З мадрасанинг энг қадимийси. Абдуллахон ИИ даврида катта таʼмир ишлари олиб борилган (1586). Бош тарзида маҳобатли пештоқ, 2 қанотида 2 қаватли ҳужралар ва бурчакларида гулдасталар жойлашган. Гулдасталар тепаси қуббали қилиб ишланган.\nМадрасанинг асосий безаги пештоғида бўлиб, унда сиркор ғиштчалардан ташқари ранг-баранг гулли парчин ва кошиндан фойдаланилган. Равокли пештоқдан миёнсарой орқали ҳовлига ўгилади. Миёнсарой ички гумбази 12 қиррали, ғиштдан тўрсимон шакл қилиниб, ораларига кўк ва ҳаво ранг кошин терилган. Ҳовли (26х25 м) атрофини 2 қаватли ҳужралар қатори ва пештоқли 2 айвон эгаллаган. Ҳовлининг шим. ва жан. томонлари қисқароқ кўринишга эга бўлиб, деворлари, равоқ ва пештоқлари оқ, феруза ва бинафша ранг сиркор ғиштлар билан пардозланган. Ҳужралар ичи ганч сувокли. Мадраса (53х41,6 м) унча катта эмас, ҳужралари мўʼжаз, ўзаро мутаносиб, ички ва ташқи тузилиши ўзига хос. Масжид (15,5*5,5 м) ва дарсхона (5,5х5,5 м) гумбазли, миёнсаройнинг 2 ён томонида жойлашган. Миёнсаройнинг 2қаватида кутубхона бор. Хўжа Саʼд Жўйборий томонидан ташқи пеш тоғи ва ёнларидаги ҳужралар таʼмир этилиб (1586), пештоқ безагида майда ёзувли ва нақшли кошин ишлатилган. Ҳовли ғарбидаги ҳужра тепасида ганчкори безаклар орасида таʼмирловчи уста Исмоил ибн Тоҳир ибн Маҳмуд Исфаҳоний номи сақланган. Абдураззоқ Самарқандийнинг хабар қилишича, Улугбек (1419 й. 28 ноябрда) мадрасага келиб илм олувчи талабаларга инʼомлар улашган. Бизгача У.м. анча ўзгарган ҳолда етиб келган. 16—17-а.ларда, 1950—70 ва 1990—96 й.ларда таʼмирланган. Нақшларида юлдузсимон безаклар кўп. Айвон устунлари зарҳалланган. Эшик табақаларига араб тилида "Билим олиш ҳар бир мусулмон эркак ва аёл учун фарздир", деган ибора ўйиб ёзилган.


5 Январь 11:27\nЯнги йилнинг Волонтёр йили деб эълон қилиниши 2019 йилда Ёшлар йили доирасида амалга оширилган ишларнинг мантиқий давомидир. У жамиятимиз ресурслари ва бунёдкорлиги орқали ёшлар ташаббусларини қўллаб-қувватлаш мақсадига йўналтирилади.\nВолонтёр йилида соғлиқни сақлаш, ижтимоий хизмат кўрсатиш, маданият ва бошқа соҳаларда 7та умуммиллий лойиҳа амалга оширилади. Бундан ташқари, маҳаллий миқёсда бирқатор тадбирларни амалга ошириш режалаштирилган. Ҳар бир ҳудудда ўнтагача волонтёрлар стартапларини қўллаб-қувватлаш ва амалга ошириш, волонтёрлар ва волонтёр ташкилотлари билан бирга олиб бориладиган тадбирларни мувофиқлаштириш масалалари ҳам кўзда тутилган.\nБугунги кунда республикамиз бўйича 200дан зиёд волонтёр ташкилотлари фаолият олиб бормоқда. Жами 50 мингдан зиёд одам волонтёрлар ҳаракатига жалб қилинган.\nЭслатиб ўтамиз, 2020 йилни Волонтёрлар йили деб эълон қилиш ғоясини илк бор 2019 йил май ойида Қостанайда бўлиб ўтган Қозоғистон ва Россия ёшлари ҳамкорлик форумида «Миллий кўнгиллилар тармоғи» республика ташкилотининг раиси Вера Ким таклиф қилганди.\nДавлатимиз рахбари Қасим-Жомарт Тоқаев ҳам ушбу таклифни қўллаб-қувватлашини маълум қилган.\nҚасим-Жомарт Тоқаев Қостанайда янги барпо этилган Ёшлар саройида бўлиб ўтган форум чоғида волонтерлар билан учрашди. ҚР Президенти мамлакат келажаги ёшлар қўлида эканлигини яна бир бор таъкидлади.\nПрезидент кўнгиллилар ҳаракати ҳақида БМТда ишлаб юрган кезлариданоқ хабари борлигини таъкидлаб ўтди.\n«Мен ўша пайтларда ҳам кўнгиллиларга имкон яратиш кераклигини таъкидлаганман. Шунинг учун ҳам сизнинг келгуси йилни Волонтерлар йили деб эълон қилиш ҳақидаги таклифингизни қўллаб-қувватлайман. Кўнгиллилар - қалби пок инсонлар. Улар асл ватанпарварлардир, шунинг учун уларга нисбатан ҳурматим чексиз. Фаол фуқаро сифатидаги позициянгиз давлат тараққиётига яхши таъсир кўрсатиши тайин», - деди Қасим-Жомарт Тоқаев.


ЯНГИ ДУНЁ » 2013 » mars\nИбрат олишга арзийдиган масал ва новелла\nБУ ЭСКИ РИВОЯТ\nҚадим замонларда қўйлар билан бўрилар иноқ ҳамжиҳат яшаган эканлар. Лекин кутилмаганда оралари бузилибди. Тўғрироғи бўриларда ҳукмронлик ҳисси уйғонибди. Қўйлар ҳам бўйин эгишни исташмабди. Ана шунда узоқ йиллар иноқ яшаганлар орасида даҳшатли воқеа юз берибди. Бўрилар қўйларни еб қўйишибди.Қорни тўйган бўрилар беткайда қоринларини силаб,ором олиб ётишган экан,бири шундай депти:\n-Чатоқ бўлди-да, қўйлар билан яхшигина оғайни эдик. Виждонимизни поклаб олиш учун нима қилсак экан? Read the rest of this entry »\nKommentarer inaktiverade för Ибрат олишга арзийдиган масал ва новелла


Почтальон Игорь Иванович Печкин — болалар ёзувчиси Эдуард Успенский қаламига мансуб асарлар қаҳрамони бўлиб, кейинчалик бу асарлар асосида «Союзмульфильм» киностудияси томонидан бир неча серияли мультфильм ишланган («Простоквашинолик уч шоввоз», «Простоквашинода таътил», «Простоквашинода қиш», «Фёдор амаки, кўппак ва мушук: Матроскин ва Шарик»).\nПечкин ёдгорлиги Урганч шаҳрининг марказий ал-Хоразмий кўчасида, почта хизматларини кўрсатувчи компания олдида ўрнатилган. Бу тадбирдан мақсад - мижозларни жалб қилишга асосланган маркетинг ҳийласи экани кўриниб турибди. Бироқ бу воқеа шаҳарнинг сайёҳлар учун жозибасини ҳам бироз бўлса-да, ошириши шубҳасиз.\nЁдгорлик одам бўйи баландлигида, бронзадан ясалган. Унда почта сумкасини осиб олган ва велосипед миниб олган Печкин гавдаланган. Унинг елкасида эса мультфильм қаҳрамонларидан бири чумчуқча ҳам бор.\nҚизиғи шундаки, бу Печкинга ўрнатилган дунёдаги биринчи ёдгорлик эмас. Айни пайтда, Россиянинг Луховици, Колпино, Раменское ва Цивильск шаҳарчаларида ҳам мультфильмнинг тиниб-тинчимас қаҳрамони ҳайкаллари бор.\nРоссиянинг Луховици шаҳарчасидаги ёдгорлик\nРоссиянинг Колпино шаҳарчаси\nРоссиянинг Раменское ва Цивильск шаҳри\nКиритилди: 20:45 15.06.2018. Ўқилди: 2395 марта. Фикрлар сони: 0 та.


17:00 / 24.02.2019 889 pdf Ўқиш режими + -\nСавда бинти Замъа онамиз кўп чиройли ва ҳамида фазилатлар эгаси бўлганлар. Ҳадис, сийрат ва тарих китобларимизда мазкур олиймақом сифатлар ҳақида кўплаб маълумотлар келтирилган. Биз улардан баъзиларини зикр қиламиз.\n«Муздалифага тушдик. Савда Набий соллаллоҳу алайҳи васалламдан оломон тўпланишидан олдин у ердан жўнаб кетишга изн сўради. У жуда секин ҳаракат қиладиган аёл эди. У зот унга изн бердилар. У оломон тўпланишидан олдин тушиб кетди. Биз тонг отгунча турдик. Ундан кейин тушдик. Савда Расулуллоҳ соллаллоҳу алайҳи васалламдан изн сўрагандек мен ҳам изн сўраганимда яхши бўлар экан».\nБу ерда Савда бинти Замъа онамизнинг бир йўла иккита фазллари намоён бўлмоқда. Биринчиси – ҳаж пайтида аёл кишиларга узр учун Муздалифадан тонг отмай туриб, Минога тушиб кетишларига изн беришнинг шариатга кириб қолишига сабаб бўлганликлари. Савда бинти Замъа онамиз Расулуллоҳ соллаллоҳу алайҳи васалламдан сўраган ана шу изнга биноан, ҳозиргача аёлларга, бемор, қари ва ожиз кишиларга Муздалифадан тонг отмасдан аввал тушиб кетишга рухсат берилади.\nИккинчиси – ўша пайтдаги вазиятни яхши англаб, тасарруф қилганликлари. Ҳатто Оиша онамиз кейинги вақтларда ҳам Савда бинти Замъа онамизнинг мазкур ишларига ҳавас қилиб юрар эканлар.\nИмом Аҳмад Абу Ҳурайра розияллоҳу анҳудан ривоят қиладилар:\n«Расулуллоҳ соллаллоҳу алайҳи васаллам видолашув ҳажида ўз аёлларига:\n«(Ҳаж) мана шудир. Бундан сўнг (сизларнинг ўрнингиз) бўйраларнинг устидир», дедилар», дедилар. Савда:\n«Бундан сўнг ҳеч қачон ҳаж қилмайман», дер эди».\nБошқа бир ривоятда айтилишича:\n«Уларнинг ҳаммалари ҳаж қилар эдилар. Фақат Зайнаб бинти Жаҳш ва Савда бинти Замъа қилмас эдилар. Иккови «Аллоҳга қасамки, Расулуллоҳ соллаллоҳу алайҳи васалламдан буни эшитганимиздан кейин бизни улов ҳаракатга солмас», дер эдилар».\n«Савда: «Ҳаж қилдим. Умра қилдим. Энди Аллоҳ азза ва жалла менга амр қилганидек, виқор билан уйимда ўтираман», дер эди».\nСавда бинти Замъа онамиз жуда ҳам сахий зот эдилар. У кишининг қўлларига тушган мол туриб қолмас эди.\nИбн Саъд раҳматуллоҳи алайҳи Муҳаммад ибн Сирийн розияллоҳу анҳудан ривоят қилади:\n«Умар ибн Хаттоб Савда бинти Замъа онамизга бир хуржун дирҳам юборди. У ҳалиги нарсани кўриб:\n«Бу нима?» деди.\n«Хуржунда-я?! Хурмо каби-я!? Эй жория, менга товоқ келтир!» деди ва уларни тарқатиб юборди».\nСавда бинти Замъа онамиз розияллоҳу анҳо Пайғамбар соллаллоҳу алайҳи васалламдан ҳадиси шарифларни ҳам ривоят қилганлар. Уламоларимиз катта ҳадис китобларида у кишининг 5 та ҳадислари борлигини зикр қилганлар.\nСавда бинти Замъа онамиз розияллоҳу анҳо ҳазрати Умар розияллоҳу анҳунинг хилофатлари охирида саксон ёшдан ўтганларида вафот этдилар. Аллоҳ таоло у кишидан рози бўлсин! Омин!\n12:00 / 24.02.2019 1111\nСавобни эмас, шукрни ўйланг!\n07:30 / 25.02.2019 1496\nЖувайрия бинти ҳорис розияллоҳу анҳонинг фазллари (биринчи мақола)\nҲижрий олтинчи сананинг Шаъбон ойида Расулуллоҳ соллаллоҳу алайҳи васалламга Бани Мусталиқ қабиласининг у зотга қарши одам тўплаётганлиги ҳақида хабар келди. давоми...\n989 19:35 / 02.10.2019\nТурмуш ва муҳаббат\nҚалбига муҳаббат шамоли кирмаган аёл омоч билан ҳайдалмаган, дарахтлару, фойдали ўсимликлар ўсмайдиган, бунинг ўрнига ҳашарот ва қуртқумурсқалар ўрмалаб юрган давоми...\n4994 17:30 / 30 сентябрь\nРафиқангнинг битикларини титкилама!\nАёли баъзи юмушлари учун уйдан чиқиб кетди. Ётоқхонада ёлғиз қолиб зериккан эрнинг кўнгли нимагадир безовта бўла бошлади .Каравот ёнида ётган дафтарни варақлаб давоми...\n6610 17:10 / 03.05.2019\nСаййида Хадийжа бинти Хувайлид розияллоҳу анҳо (IX)\nIXҚамал тамом бўлиши биланоқ Хадийжа онамиз бемор бўлиб ётиб қолдилар. Пайғамбар соллаллоҳу алайҳи васаллам у кишининг ёнларидан жилмай, қарар эдилар. Аммо давоми...\n1396 14:05 / 29.10.2018\n45630 11:58 / 10.10.2018\n57996 11:56 / 10.10.2018\n10623 15:03 / 10 март


Материалы за Май 2020 года » Lochinlar.UZ\n» Материалы за Май 2020 года\n«Насаф» билан 14 июнь куни ўйнаймиз\nХабарингиз бор, 5 июндан бошлаб Ўзбекистон Суперлигаси баҳсларини давом эттиришга рухсат берилди.\nНиҳоят, Ўзбекистон ССВ юртимизда ЎзПФЛ доирасидаги футбол мусобақаларини ўтказишга рухсат берди.\nНаинки тиббиёт, балки барча соҳаларда ўз йўлимиздан юришимиз керак. Жумладан, футболда ҳам алоҳида равнақ йўлини топишимиз шарт. Пандемия ҳам, короновирус офати ҳам ортда қолади\nИмомхўжаев ЎзПФЛни вақтинча бошқаради\nЎзбекистон Профессионал футбол лигаси ташкилотдаги ўзгаришларни расман тасдиқлади.\nКанчельскис ҳам футболни соғинди\n“Навбаҳор” жамоаси бош мураббийи Андрей Канчельскис «Русфутбол» нашрига интервью бериб, суҳбат давомида ҳозирги коронавирус пандемияси шароитида мавсумни қандай тарзда қайта бошлаш борасида ўз фикрларини билдириб ўтди.\nФутболимизда қинғирлик қилганлар жиноий жавобгарликка тортилади\nЎзбек футболида турли қинғирлик, қаллоблик ва келишилган ўйинларга қўл урган шахслар жиноий жавобгарликка тортилиши мумкин. Бу ҳақда Ўзбекистон профессионал лигаси бош директори вазифасини бажарувчи Диёр Имомхўжаев маълум қилди.\nРамазон Ҳайитингиз билан!\nСиновларга бой келган йилимизнинг Рамазон ойи ҳам якунига етди. Бу муборак ойда халқимиз ўзининг меҳр-оқибат, мурувват ва саховат касб этганини яна бир бор намоён этди.\n«Навбаҳор» юлдузлари «Тезкор студия» меҳмони. ВИДЕО\nКеча «Навбаҳор» жамоасининг уч нафар аъзоси - Ўткир Юсупов, Мирзоҳид Ғофуров ва Азим Аҳмедовлар СА нинг «Тезкор студия»сида меҳмон бўлишди.\nИброҳимов: «Навбаҳор»га соврин ютиш учун келганман»\nБарча спортчилар сингари футболчилар ҳам карантин даврини ўз уйларида, оила даврасида ўтказишмоқда.\nМана бугундан Германияда катта футбол бошланади\nТелеграм каналимиз @lochinlaruzofficial\n17-тур. 26 сентябр\n1 Пахтакор 16 41\n2 АГМК 16 33\n3 Насаф 16 32\n4 Бунёдкор 16 29\n5 Металлург 16 28\n6 Қўқон-1912 16 26\n7 Навбаҳор 16 21\n8 Локомотив 16 21\n9 Сўғдиёна 16 20\n10 Машъал 16 19\n11 Қизилқум 16 14\n12 Сурхон 16 9\n13 Бухоро 16 8\n14 Андижон 16 7\n16-тур. 20 сентябр\n«Локомотив» - «Навбаҳор» 1:0. ФОТО\nПанчшанбе 4-рақамда ўйнайди. ВИДЕО\nТўрақўрғонда курашчилар мураббийлик қилмоқда?! ВИДЕО\n«Навбаҳор» - «Машъал» 0:1. ФОТО


Аввалроқ Туркияда 20 ноябрдан бошлаб дам олиш кунлари комендантлик соати киритилиши эълон қилинганди. Унга кўра, шанба соат 20дан якшанба соат 10гача ва якшанба соат 20 дан душанба соат 5 гача кўчага чиқиш тақиқланади. Дўконлар, сартарошхоналар, гўзаллик салонлари ва шунга ўхшаш хизмат кўрсатиш шохобчалари соат 10дан соат 20гача ишлайди. Спорт заллари, кинотеатр ва музейлар ёпилади. Спорт тадбирлари томошабинларсиз ўтказилади.\nКиритилди: 07:10 21.11.2020. Ўқилди: 619 марта. Фикрлар сони: 0 та.


Обид ва шайтон қиссаси – oliymahad.uz\nОбид ва шайтон қиссаси\nИмом Ғаззолий роҳимаҳуллоҳ “Иҳёу улумид-дин“ китобида бир обид киши билан иблис алайҳиллаъна орасида бўлиб ўтган қуйидаги воқеани келтирадилар. Мазкур обид одамлар Аллоҳни қўйиб, дарахтлардан бирига сиғинишаётганини эшитиб қолиб, қаттиқ дарғазаб бўлади ва дарҳол болтасини қўлига олиб, ўша дарахтни чопиб ташлаш ва бир йўла фитна илдизига болта уриш учун йўлга тушади. Бироқ, йўлда унга иблис йўлиқиб, шаштидан қайтаришга уринади. Обид кўнмайди. Шунда иблис унга ҳужум қилади ва иккови бир-бири билан ростмана олишувга киришади. Жангда обиднинг қўли баланд келиб, иблисни ерга юзтубан қулатади. у обиднинг қўлида бамисоли патдек енгил бўлиб қолган эди. Обидга кучи етмаслигини англаган шайтон макр-ҳийласини ишга солиб, музокара йўлига ўтди.\n“Қўй!“, дейди у – “уйингга қайтиб кет. Бу дарахтни кесишдан нима фойда?! Уни кесганинг билан одамлар барибир ибодат қилиш учун бошқа дарахт топиб олишади“. Маккор душман васваса қилишда давом этди: “Агар дарахтга тегмай уйингга қайтиб кетсанг, ҳар куни сенга бир динордан тилла бераман. Уни ҳар тонгда ёстиғинг остидан топасан!“.\nАхири, обид бу сўзларга кўнди ва бошланғич тўловни нақд қўлга киритгач, ортига қайтиб кетди. У ўша кундан бошлаб ҳар тонгда келишганларидек ёстиғи тагидан бир динор тилла топадиган бўлди. Лекин бир куни кутилмаганда ёстиқ остидан динор чиқмади. Обид бир неча кун сабр қилди. Эҳтимол, ҳаммасини битта қилиб берар, деб ўйлади, у. Аммо умидлари пучга чиқди. Шайтон ваъдасида турмади. Бундан ғазабга минган обид дарҳол болтасини кўтариб, яна дарахтни кесиш учун йўлга тушди. Йўлда иблис унга рўбарў бўлиб, уни азмидан қайтарди. Иккови уришдилар. Лекин, бу сафар иблис бир деганда обидни ерга қулатди. Обид унинг оёғи остида чумчуқдек ожиз бўлиб қолган эди.\nОбид бундан ҳайратга тушиб, “Нима учун бу сафар енгилдим, ахир, олдинги сафар уришганимизда, сени осон мағлуб қилган эдим-ку?!“, дея иблисга савол берди.\nИблис жавоб берди: “Чунки, олдинги сафар сенинг ғазабинг Аллоҳ учун эди. Шу боис сенда шундай куч-қувват пайдо бўлдики, уни қаршилашга менда ҳеч қандай тоқат йўқ эди. Шунинг учун ҳам олдингда яшин тезлигида мағлуб бўлдим. Бу гал эса ғазабинг динорлар тўхтаб қолгани учун пайдо бўлди. Табиийки, аввалгидек қувват ҳосил бўлмади сенда. Натижада ҳузуримда яшин тезлигида мағлуб бўлдинг“.\nШу тариқа, дирҳам-у динор учун бир иш қилиш билан Воҳиду Қаҳҳор учун бир иш қилиш орасидаги фарқни обидга келиб-келиб инсониятнинг энг катта душмани бўлмиш иблис ўргатган эди.\n698400cookie-checkОбид ва шайтон қиссасиno\nОлдингиБешикдан қабргача илм изла!КейингиАёлни эъзозлаган юрт


Дональд Трамп интернетни тақиқлашни таклиф қилди\n15:27 / 09.12.2015\nАҚШ президентлигига республикачилардан номзод бўлган миллиардер Дональд Трамп ИШИД пропагандасини тақиқлашнинг ягона йўли борлигини айтди. Унинг сўзларини NBC News телеканали келтирмоқда.\n“Биз интернет туфайли кўп одамларни йўқотмоқдамиз. Биз Билл Гейтс ҳамда нима бўлаётганини тушунадиган бошқа одамлар билан учрашишимиз лозим”, - таъкидлади Трамп. Унинг ишонтиришича, бундай учрашув ташкиллаштирилган тақдирда кўплаб масалалар қаторида интернетни ёпиб қўйиш ҳам муҳокама қилинади.\nИШИД янги аъзоларни асосан интернетдан топиши, ижтимоий тармоқлардан алоқа воситаси сифатида фойдаланиши яхши маълум. Шу боис сиёсатчи интернет орқали олиб борилаётган тарғибот юзасидан жиддий хавотирлар билдирган.


Қоплон фермер ва унинг ўғлини ғажиб ташлади - zarnews.uz\nҲиндистондаги Махараштра штатининг Аурангабад яқинидаги Апеагон қишлоғида қоплон фермер ва унинг ўғлини ғажиб ташлади. Бу ҳақда Yahoo News хабар бермоқда.\n16 ноябрь куни 52 ёшли Ашок Ауте ва унинг 27 ёшли ўғли Кришна Ауте фермага ишлашга кетишган эди. Кечқурун улар уйга қайтишмади. Қариндош ва яқинлари бедарак йўқолганлар қидирувини ташкил этди ва ўрмон хўжалиги вакилларига хабар берди.\nКейинчалик фермада эркак ва унинг ўғлининг қоплон ҳужум қилганини англатувчи излари бўлган жасадлари топилди.\nЎрмон хўжалиги вакиллари аҳоли хавфсизлигини таъминлаш ва ваҳимасини босиш мақсадида йиртқични тутиш учун ҳудудга камера ва қафаслар ўрнатишга қарор қилди. Ҳалок бўлганлар оиласига қонунга мувофиқ компенсация пули тўланади.\nАввалроқ, Уттараханд штатининг Ҳимолой тоғи ҳудудидаги Бҳаттигаон қишлоғида қоплон етти ёшли қизчани ғажиб ташлагани ҳақида хабар берилган эди. «Катта мушук» ўлган қурбонини ташлаб, ғойиб бўлган.


2013 йил сентябрида АЖ ва МЧЖ дастлабки шартномани имзоладилар, унда 2014 йил январида 10 та экипажсиз автомобилни 2 йилга 600 млн сўмга ижарага бериш шартномасини тузиш назарда тутилган эди. АЖ ижара шартномасини расмийлаштиришга ҳужжатларни, МЧЖ эса унинг лойиҳасини тайёрлаш мажбуриятини олган эди.\n2013 йил ноябрида МЧЖ АЖга битим лойиҳасини жўнатди, 2014 йил январида эса ижара шартномасини тузиш талаби билан унга мурожаат этди. Бироқ АЖ айни вақтда унда атиги 5 та талаб этилаётган автотранспорт воситаси борлиги, қолган 5 тасини илгари бошқа компанияга ижарага бергани ва уларни МЧЖга фақат 2014 йил сентябрида – ижара муддати тугагач бера олишини айтди. Бунда АЖ МЧЖга бошқа автомобилларни ижарага олишни таклиф этди.\nБунга қўшилмаган МЧЖ 2014 йил февралида хўжалик судига АЖни ижара шартномаси тузишга мажбур қилиш ва 60 млн сўмлик зарарларни қоплаш тўғрисидаги ариза билан мурожаат қилди, чунки МЧЖ эндиликда бошқа ташкилотлардан техника излашга мажбур. Ишни кўриб чиқиш чоғида АЖ дастлабки шартномани ҳақиқий эмас деб топиш ҳақида қарши даъво тақдим этди.\nХўжалик суди МЧЖнинг даъво талабларини қондиришни рад этди, дастлабки шартномани ҳақиқий эмас деб топиб, АЖнинг қарши даъвосини қондирди. МЧЖ апелляция ва кассация инстанцияларига мурожаат қилганда суднинг ҳал қилув қарори ўзгартирилмади, даъвогарнинг шикоятлари ҳам қондирилмади.\n– 2013 йил сентябрида дастлабки шартнома тузилган эди, унда 2014 йил январида 10 та экипажсиз автотранспорт воситасининг ижара шартномаси имзоланиши назарда тутилган эди. Дастлабки шартнома, шу жумладан ижара шартномаси лойиҳасини тайёрлаш ва АЖга юбориш бўйича барча мажбуриятларимизни бажардик. Бироқ АЖ уни тузишдан бош тортмоқда. Жавобгарни ижара шартномасини тузиш ва 60 млн сўмлик етказилган зарар суммасини қоплашга мажбур қилишингизни сўраймиз, сабаби энди биз бошқа компаниялардан техникани ижарага олишимиз керак бўлади. Бунинг тасдиғи сифатида ижара шартномалари лойиҳаларини илова қилмоқдамиз.\n– 2013 йил сентябрида автомобилларимизни ижарага беришга доир дастлабки шартномани туздик, чунки бошқа компания 2014 йил январидан ижара шартномасини бекор қилиши мумкинлигини билдирди. Ушбу вазият ҳақида МЧЖни огоҳлантирдик. Бироқ январда бошқа компания ижара муддати охиригача, яъни 2014 йил сентябригача техникани ижарага олиши ҳақида бизни ёзма равишда хабардор қилди. Шу муносабат билан биз МЧЖга бошқа техникани ижарага бериш ёки ҳозир 5 та автомобиль ижарасига шартнома тузиб, қолганларини 2014 йил сентябридан ижарага беришни таклиф этдик. Даъво аризаси қўлимизга келиб тушганида МЧЖнинг бу каби инсофсиз йўл тутиши бизни ҳайратга солди, шу сабабли дастлабки шартномани ҳақиқий эмас деб топиш тўғрисида қарши даъво билдирдик. Зеро, Фуқаролик кодексининг 361-моддасига мувофиқ, дастлабки шартнома асосий шартнома учун белгиланган шаклда тузилади, автотранспортни ижарага бериш шартномаси эса нотариал тасдиқланган бўлиши керак.\nБиринчи инстанция суди иш материалларини ўрганиб, даъвогарнинг важ-далилларини, жавобгарнинг эътирозларини тинглаб ва муҳокама қилиб, қонун қоидаларини таҳлил қилиб, юқорида баён этилган далилларни тасдиқлади. Фуқаролик кодексининг (ФК) 14, 333, 361, 377 ва 565-моддаларига таянган, шунингдек жавобгарнинг қарши даъво аризаси асосланганлигини ҳисобга олган ҳолда суд қуйидагича қарор қабул қилди:\n● АЖнинг дастлабки шартномани ҳақиқий эмас деб топиш ҳақидаги қарши даъвоси қондирилсин;\n● МЧЖнинг АЖни ижара шартномасини тузишга мажбур қилиш ва АЖдан МЧЖ фойдасига 60 млн сўмлик зарарни ундириш ҳақидаги даъво талабларини қондириш рад этилсин;\n● Хўжалик процессуал кодексининг 95-моддаси биринчи қисмига кўра суд харажатлари даъвогар зиммасига юклансин.\nФКнинг 361-моддасига мувофиқ дастлабки шартнома бўйича тарафлар келгусида мол-мулк бериш, ишлар бажариш ёки хизматлар кўрсатиш ҳақида дастлабки шартномада назарда тутилган шартлар асосида шартнома тузиш (асосий шартнома) мажбуриятини оладилар. Дастлабки шартнома асосий шартнома учун белгиланган шаклда, борди-ю, асосий шартноманинг шакли аниқланмаган бўлса, ёзма шаклда тузилади. Дастлабки шартноманинг шакли тўғрисидаги қоидаларга риоя қилмаслик унинг ҳақиқий саналмаслигига сабаб бўлади. ФКнинг 565-моддаси иккинчи қисмига асосан давлат рўйхатидан ўтказилиши лозим бўлган автомототранспорт воситаларини ижарага бериш шартномаси нотариал тасдиқланган бўлиши керак.\nУшбу талаблардан келиб чиқилса, келгусида экипажсиз автотранспорт воситаларини ижарага бериш шартномасини тузишни назарда тутувчи дастлабки шартнома нотариал тасдиқланиши керак эди. Бироқ тарафлар дастлабки шартномани тузиш чоғида мазкур шартга риоя этмаганлар, айни шу ҳолат суд томонидан унинг ҳақиқий эмас деб тан олинишига олиб келди.\nФКнинг 14-моддаси биринчи ва иккинчи қисмларига асосан агар қонун ёки шартномада зарарни камроқ миқдорда тўлаш назарда тутилмаган бўлса, ҳуқуқи бузилган шахс ўзига етказилган зарарнинг тўла қопланишини талаб қилиши мумкин. Зарар деганда, ҳуқуқи бузилган шахснинг бузилган ҳуқуқини тиклаш учун қилган ёки қилиши лозим бўлган харажатлари, унинг мол-мулки йўқолиши ёки шикастланиши (ҳақиқий зарар), шунингдек бу шахс ўз ҳуқуқлари бузилмаганида одатдаги фуқаролик муомаласи шароитида олиши мумкин бўлган, лекин ололмай қолган даромадлари (бой берилган фойда) тушунилади. ФКнинг 324-моддаси биринчи қисмига кўра эса қарздор мажбуриятни бажармаганлиги ёки лозим даражада бажармаганлиги туфайли кредиторга етказилган зарарни тўлаши шарт.\nМазкур ҳолда даъвогар ўзига етказилган зарарларни тасдиқловчи етарли исбот-далилларни судга тақдим этмади, сабаби шартномаларнинг лойиҳалари бундай тасдиқловчи далил бўла олмайди. Шу муносабат билан суд жавобгардан 60 млн сўмлик зарарни ундириш ҳақидаги аризани рад этиш тўғрисида ҳақли равишда қарор қабул қилди.\nКўриб чиқилган вазият ФКнинг дастлабки шартнома шаклига доир талабларига АЖ ва МЧЖнинг риоя этмаганлиги дастлабки шартномани ҳақиқий эмас деб топиш сабабларидан бири эканлигини кўрсатмоқда. Тарафлар автотранспорт воситаларини ижарага бериш муддати ва уларнинг сони ҳақида ўзаро фойдали битимга кела олмаганликлари ҳам ижара муносабатлари йўлга қўйилишига тўсқинлик қилди. Келгусида бундай вазиятларга йўл қўймаслик учун шартнома тузишдан олдинги музокараларни янада чуқур олиб бориш, дастлабки шартноманинг барча муҳим шартлари ва тузиладиган ижара шартномасининг асосий қоидалари юзасидан бир қарорга келгач, шунингдек юридик экспертиза ўтказгач дастлабки битимни тузиш лозим. Агар у автомототранспорт ижарасига тааллуқли бўлса, уни албатта нотариусда тасдиқлатиш керак.


OzodDayjest: Кушербоев фуқаролар қабулига эътиборсиз қараётган Олий суд вакилларини танқид қилди\n28 сентябр 2021, Тошкент вақти: 12:36\nҚонунчилик палатаси депутати Расул Кушербоев\nҚонунчилик палатаси депутати Расул Кушербоев Олий суд вакилларининг фуқаролар учун қабул эшикларини ёпиб қўйганига норозилик билдирди. Ўзбекистон давлат консерваторияси қошидаги иқтидорли болалар мактаби ўқувчилари пойтахт четидаги ташландиқ бинога йўлланди. Самарқанд вилоятидаги абгор аҳволга келган йўл 30 йил мобайнида бирон марта ҳам таъмирланмагани айтилди. Жорий ҳафта ўзбек матбуоти шу каби воқеалар ҳақида хабар берди.\nДепутат Кушербоев: “Олий суд вакиллари, сизлар ойдан тушганмисизлар?”\nОлий Мажлис Қонунчилик палатаси депутати Расул Кушербоев Олий суд вакилларининг фуқаролар учун қабул эшикларини ёпиб қўйганини кескин танқид қилди (“Ҳуррият” газетаси, 20 январь).\nҚонунчилик палатасининг ялпи мажлисида спикер Н. Исмоилов олий маҳкама фуқароларни қабул қилмаётганига эътироз билдирганда Олий суд раиси ўринбосари И. Муслимов қабул масаласида муаммо бўлмаслиги ҳақида ваъда берган. Аммо вилоятлардан умид билан келган аризачилар ҳали ҳам Олий суд эшиги тагида кун бўйи сарғайиб вақту ишончини йўқотяпти.\n“Олий суд, сиз парламентни, 34 миллионлик халқ вакилларини ҳам алдадингиз. Биз сиздан биргина нарса – ўз халқингиз, фуқароларни қабул қилишни, эшитишни сўрадик, холос... Сиз ойдан тушганмисиз ё халқдан устун олий ирқданмисиз?” дея кескин савол қўйган Р. Кушербоев.\nДепутат суд давлат идорасига эмас, аввало фуқароларнинг манфаатларига хизмат қилиши лозимлигини урғулаган.\n“Бизни популизм ва асоссизликда айблаб, идорама-идора шикоят қилиш ва фалонча фуқарони қабул қилиб ташладик деган статистика билан “реакция” қилиб, ўзингизни оқлашдан аввал фуқароларни қабул қилишни бошланг. Майли, шунда биз популист ва ёлғончи бўлишга розимиз, фақат сиз фуқароларни қабул қилинг ва эшитинг!” дея талаб қўйди 2020 йилда “Йил одами” деб топилган депутат.\nИқтидорли болалар вайронада ўқишга мажбур бўлмоқда\nЎзбекистон давлат консерваторияси қошидаги иқтидорли болалар мактаби ўқувчилари пойтахт марказидаги ўқув биносидан маҳрум этилиб, шаҳар четидаги ташландиқ вайронага юборилди (www.podrobno.uz, 19 январь). Қайд этилишича, маданият вазири лицей биносини янги ташкил этилган Юнус Ражабий номидаги Миллий мусиқа санъати институтига олиб берган.\nМусиқа муаллимлари йил давомида бинода тозалаш ишларини қилишга мажбур бўлган. Халқ таълим вазирлиги тизимидаги ўқитувчилар маоши оширилаётган бир пайтда лицей педагоглари иш ҳақи қисқартирилган.\nИқтидорли болалар таҳсил оладиган лицейга ажратилган бинода на сув, на иссиқлик таъминоти мавжуд. Деворлар моғорлаб-захлаб кетган. Ўқувчиларнинг ота-оналари жамоатчиликдан ушбу очиқ адолатсизликка эътибор қаратишни сўрамоқда.\n“Мусиқа санъат равнақ топиши, болалар ўз иқтидорини намоён этиши учун рисоладагидек бино беринглар! Болалар маданият ва санъат ҳали мамлакат учун керак эканини ҳис этсинлар”, деган ота-оналар.\nЧорак асрда таъмирланмаган йўлни аҳолининг ўзи ямаяпти. Аммо бу токайгача?\nСамарқанд вилояти Нуробод тумани Ўртабўз қишлоғини туман маркази билан боғловчи автомобиль йўли СССР даврида қурилган. Анча йиллардан аввал абгор аҳволга келган йўл 30 йил мобайнида бирон марта ҳам таъмирланмаган (www.kun.uz, 16 январь).\n“Инсон сабрининг чегараси бор дейилгандай, ўртабўзликларнинг сабри шу кунларгача етди. Туман ҳокимлигига, туман йўллардан фойдаланиш корхонасига ва яна бошқа бир қатор мутасадди ташкилотларга мурожаат қилавериб чарчаган қишлоқ аҳли охири шу кунларда ҳашарга чиқди ҳамда йўлни қўлбола усулда таъмирлашга киришди”, деб ёзган нашр.\nЭнг қизиғи, Транспорт вазирлиги ҳузуридаги Автомобил йўллари қўмитасининг сайтида ушбу йўл қониқарли ҳолатда дея нотўғри маълумот берилган.\n“(Одамлар) оиласи учун, бола-чақаси учун сарфлаши лозим бўлган пулдан йўл таъмири учун ажратяпти. Аммо бу ҳолат қачонгача давом этади? Қачонгача турли давлат ташкилотлари бажариши керак бўлган ишларни халқ ҳашар йўли билан бажаради?” дея савол қўйган Kun.uz нашри.


Ўзбекистон Ёзувчилар уюшмаси » АСРГА ТАТИГУЛИК КУНЛАР\nАсосий Адабий суҳбатлар АСРГА ТАТИГУЛИК КУНЛАР\nБош Қомусимизнинг чорак асрлик байрамини муносиб ўтказиш мақсадида астойдил тайёргарлик билан машғул пайтимиз қардош Қирғизистонга Туркий тилли Давлатлар Парламентлари Ассамблеяси мажлисига таклиф келиб қолди. Қонунчилик палатаси фракция етакчиси Наримон ака Умаров бошчилигидаги депутат Шуҳрат Шарафиддинов ва каминадан иборат делегация 7 декабрь куни тонг саҳарлаб “Қайдасан Бишкек” деб учоққа чиқдик. Назаримда, чет эл ҳисобланиб қолгани учун кўзланган манзилгача соатлаб самода парвоз қилишимиз керакдай эди. Лекин худди Фарғонага учгандек қирқ дақиқада қадрдонлар тупроғига қўндик.\nТуркия, Озарбайжон, Қозоғистон ҳамда Қирғизистон аъзо бўлган ТуркПА ўзининг VII йиғилишига Туркманистонни ва бизни меҳмон сифатида таклиф этишган бўлиб, Можаристон (Венгрия) ҳам ўз ташаббуси билан тадбирда кузатувчи мақомида қатнашиш истагини билдирган экан.\nБизни Манас номидаги Бишкек халқаро қўналғасида элчимиз Комилжон Рашидов ҳамда Қирғиз-Ўзбек Парламентлараро дўстлик комиссияси раиси Жогорку Кенеш қўмита раис ўринбосари Алмазбек Акматов раҳбарлигида бир гуруҳ мезбонлар алвон атиргуллар, нон ва туз тутиб тантана билан қарши олишди. Мезбонларнинг қайноқ меҳри, мулозамати туфайли ҳарорат 14 даража совуқлигини ҳам сезмабмиз.\nАлмазбек байкенинг ҳикоя қилишича, Бишкек шаҳри кейинги йилларда энига анча ўсган. Менинг диққатимни тераклар ва қарағайлар тортди. Шаҳарда баланд оғочлар кўп экан, талабалик давримдаги Фарғонанинг чинорларини эсладим. Бизни “Жаннат” деб номланган замонавий, саришта меҳмонхонага жойлаштиришди. Мен турмуш ўртоғимга “Хавотир олма, жойим “Жаннат”да бўлди”, деб СМС ёзиб юбордим.\nНонуштадан сўнг Бишкекнинг диққатга сазовор жойларини томоша қилдиришди. Марказдаги муҳташам ҳайкал пойига “Қулаали таптап қуш қилдим, қурама жийиб журт қилдим (Сорни боқиб бургутга айлантирдим, тарқоқ элни йиғиб ватан қилдим)” деган Айкўл Манаснинг ҳикмати битилган экан.\nМиллий театр биносини томоша қилиб, репертуар билан танишдик. Спектакль мавзулари жуда ранг-баранг: жаҳон классикасидан тортиб модерн намуналаригача бор. Кўча кесиб ўтарканмиз, бир хорижий авто кўзимга ғайри кўринди, синчикласам, рули ўнг томонда экан. Бу ҳолатга мезбонлар, “Тўғри, йўл ҳаракатини мураккаблаштирадиган вазиятларни кўпроқ шундай уловлар содир қилади. Лекин демократияга кўра уларга ҳеч нарса деёлмаймиз. Янги йилдан бундай автомобилларни четдан олиб кириш тўхтатилади деган гап бор”, деб изоҳ беришди.\nҲукумат уйи рўпарасида ўнг қўли билан йўл кўрсатиб турган ҳайкални кўриб ҳайронлигимни пайқашди шекилли, энди, бу ҳайкалтарошлик санъати намунаси холос, дея кулиб қўйишди. Умуман олганда, қирғиз халқининг бағри ва кўнгли кенглигига тан бердик.\nЖогорку Кенеш биносига кираётганимизда бир гуруҳ мактаб ўқувчилари қий-чув қилиб чиқиб қолишди. Маълум бўлишича, хоҳлаган одам қонун чиқарувчи олий даргоҳга бемалол кириши, мажлисларда томошабин бўлиб ўтириши, баҳсу мунозараларга гувоҳ бўлиши мумкин экан. Биз иккинчи қаватга кўтарилиб, фойе деворига ўрнатилган катта мониторларда депутатларнинг қизғин мунозараларини ҳаяжонланиб томоша қилаётган одамларни кўрдик. Уларнинг орасида турган истарали аёлни элчимиз “Гулмира Кудейбергенова – Билим жана илм министри (таълим вазири)” деб таништирди. Маълум бўлишича, айни шу кез халқ вакиллари Ўзбекистон томонидан Ўшда қурилиши кўзда тутилган ўзбек мактаби ҳақидаги битим юзасидан фикр-мулоҳаза юритишаётган, масъул опамиз бу жараён якунини бетоқат кутаётган эканлар. Бундай Парламент йиғинлари, депутатларнинг фаолияти тўғридан-тўғри эфирда “Пирамида” халқ телеканалида кўрсатилар, аҳоли ўзи манфаатдор бўлган соҳа бўйича мурожаат орқали муносабат билдириб бораркан. Парламент устидан халқ назорати ўрнатилгани бизни жуда таъсирлантирди.\nДелегациямиз ва элчимизни спикер Достонбек Жумақулов илиқ қабул қилиб, кейинги йилда жонланган эларо муносабатларимиз бош сабабчиси бўлган муҳтарам Президентимиз Шавкат Миромоновичдан қирғиз халқи ва ҳукумати беҳад миннатдор эканлигини изҳор этди. Шунингдек, икки туғишган қардош элнинг ўтмиши, маданияти, тили, дили ва дини бирлиги, демак, эрта куни ҳам муштараклиги аниқ ва равшанлигини алоҳида таъкидлаб ўтди. Биз бир ёқадан бош, бир енгдан қўл чиқариб ҳамкорлик қилсак йўлимизни ҳеч ким тўсолмаслигини, бунинг учун зарур бўлган ҳамма имкон яратилганлигидан мамнунлигини билдираркан, шунингдек, Ассамблея йиғинига делегациямиз етиб келгани учун ҳам раҳмат айтди. У кишининг қабулидан хурсанд бўлиб, кўнглимиз янада чароғонлашиб чиқдик.\nҚирғизистон деганда кўз олдимизда, аввало, Чингиз Айтматовнинг нурли сиймоси намоён бўлади. Тонг саҳарлаб улуғ адиб мангу макон топган Ата-Байит қабристонига йўл олиб, 1916 йил чоризмга қарши қўзғалон кўтарган эрксеварлар ва 1937 йил қатағони қурбонлари хотирасига ўрнатилган ёдгорликларни зиёрат этиб, марҳумлар ҳаққига тиловат қилдик. Мен адибнинг отаси Тўрақул Айтматов репрессия қилинганини эшитгандим, лекин у ҳам айни мана шу жойда қатл этилганидан бехабар эканман. Оламшумул асарлар яратган, одамзодни бир умр инсонийликка чорлаб ўтган, Марказий Осиё халқларини бирлаштириш ғояси билан яшаган буюк Чингиз оға жувонмарг отасининг ёнига дафн қилишларини васият қилган экан. Айтматовнинг асарларида тимсол сифатида тилга олинган ўша машҳур қабристон жойлашган қиру адирлар ўзимизнинг Водил ва Чимён кўринишини эслатди. Ростдан ҳам қир-адирларимиз, тоғларимиз бир-бирига қўл бериб ястаниб ётибди, дарё ва ариқларимиз биримиздан ўтиб биримизга ҳаёт суви ташийди, бошимизда ягона осмон, қалбимизда биргина мақсад…\nБиз Ассамблеяга қўноқ тарзида келганимиз учун вақтимиз нисбатан сал бемалолроқ бўлди. Элчимиз Комилжон Қаюмович ўз қароргоҳига таклиф қилиб, шарт-шароитлари билан таништираркан, бу ердаги тартиб-интизом ва ишчанлик муҳитини, кутубхона ва меҳмонхонасини кўриб мен яна бир бор дипломат дўстимизнинг кенг дунёқараши, дилтопарлиги, миллатсеварлиги, меҳнаткашлиги ва уддабуронлигига қойил қолдим. Ана шундай азамат йигитлар давлат ва халқ вакили бўлиб иш юритса, жаҳон миқёсидаги ютуқларимиз янада баракали бўларди. Комилжон ака имкониятдан фойдаланиб зудлик билан “Радио Биринши” радиоканали вице-президенти, драматург Қайрат Ийманалиев билан суҳбат-интервью уюштириб берди. Суҳбатдошим жуда самимий, зиёли йигит экан. Гап даставвал театр, репертуар ва гастроллар тўғрисида борди. У ҳам Президентимизнинг саъй-ҳаракатларини мисли кўрилмаган жонкуярлик, ватанпарварлик, фидойилик деб баҳолади. Умуман, депутатми, ҳокимият вакилими ё кўча-кўйда бизга рўпара келиб қизиқиш билдирган қардошларимизми, бари-бариси бугунги сиёсатдан, чегараларимиздаги вазият соғломлашганидан, тугун ва муаммолар оқилона ечилиб бораётганидан қувончли ва умидли эканини яширмасди. Мана шундай қисқа мулоқотларда бир пайтлар Ўрта Осиё Давлат университети (САГУ) Тошкентда очилиб, бутун минтақа аҳлини қамраб олгани, улуғ-улуғ намоёндалар тарбиялаб бергани, бугун ҳам айни шундай дорилфунунга эҳтиёж борлигини ва бу таклифни раҳбарларимга етказишимни илтимос қилишди. Кейин Қирғизистон Ёзувчилар уюшмаси раиси Акбар оға Ирисқуловни телефон орқали топиб, “Бухоро” ресторанига тушликка таклиф қилдик. Бу оқин оғам ўз вақтида элчилик вазифаларини бажарган тажрибали дипломат, таржимон ва публицист бўлиб, бизнинг Эркин Воҳидов, Абдулла Ориповлар билан ҳамсуҳбат, даврадош сифатида ўзбек адабиётининг катта билимдони ва хайрихоҳи экан. Дастурхон ёнида кўп таассуротларини гоҳ кулиб, гоҳ куйиб гапириб берди. Мен у кишига Президентимиз сўзбошиси билан чоп этилган Айтматовнинг залворли китобини тақдим этганимда қувончдан кўзлари ёшланиб кетди. Биз халқларимиз ўртасидаги дўстлик ва ҳамкорликни асл ўзанига қайтариш мақсадида кўп режалар туздик. Ажабки, кейинги ўттиз йил ичида қирғиз тилида бор-йўғи икки китобимиз чоп этилибди: “Ўзбек халқ топишмоқлари” ва устоз Саид Амаднинг “Куёвбола” китоби. Дарҳақиқат, мазкур даврда биз адабий алоқаларимизни йўқотаёздик, замонавий адибларимиз бир-бирларини ҳам, ижодларини ҳам билишмайди, яхшики, Айтматов бор, бизда ҳар йили қайта-қайта асарлари чоп этиладиган азиз ёзувчимиз бор.\nХалқ дипломатияси деганда, албатта, адабиёт ва санъат ҳам тушунилади. Биз келгуси йил нишонланадиган Айтматовнинг 90 йиллигини кенг миқёсда ўтказиш, у кишининг ғояси бўлган Иссиқкўл Форумини Марказий Осиё ижодкорлари учун тиклаш, таржималарни изчил йўлга қўйиш, борди-келди ва адабий ҳамкорликни асл ўзанига қайтариш ҳақида фикр алмашдик.\nАссамблея кун тартиби доирасида ташкилотнинг бўлажак фаолиятига алоқадор масалалар кўриб чиқилди. Туркий тилдаги мамлакатлар Парламент Ассамблеяси раиси ўринбосари сайланиб, Бишкек деклорацияси қабул қилинди. 2018 йилда раислик қилиш вазифаси Қозоғистондан Қирғизистонга ўтди. Йиғинда сўз олган ҳар бир Парламент аъзоси бизнинг давлат раҳбаримиз фаолиятига юксак баҳо бериб, делегациямиз иштирокидан мамнуният билдирди. Улар Марказий Осиё ҳудудида ва туркий давлатлар муносабатларида янги юксалиш даври бошланганини эътироф этишди. Президентимизнинг қардош элларга буюрган ташрифи кўп-кўп муаммоларни ҳал этгани, у кишининг инсоний фазилатлари боис минтақада илиқ атмосфера пайдо бўлгани қайта-қайта таъкидланди. Биз ана шу умидбахш кайфиятни Ўшда яшаётган қардошларимиз салом-алигида, “Дўстлик” чегара дарвозаси ёнида қондошлари дийдорига ошиқиб турган инсонлар гап-сўзларида, чегарачиларимиз юз-кўзларида яққол илғадик.\nҚомусимизнинг тантана айёмида муҳтарам Президентимиз таъкидаганидек: “Биз жаҳон ҳамжамияти билан яқин ҳамкорликни изчил давом эттиришни ўз олдимизга қўйган улуғ мақсадларга етишнинг энг муҳим омили, деб биламиз. Шу мақсадда дунёдаги барча узоқ-яқин давлатлар, биринчи навбатда қўшни мамлакатлар билан самарали алоқаларимизни янада кучайтирамиз”. Бу, оддий қилиб айтганда, эл дардига малҳам бўлиш, орзуларни рўёбга чиқариш, инсонни улуғлаш, қадрлаш, халқни рози қилиш демакдир.\nҲа, юз йилликларга арзигулик йиллар бўлади, қувончимиз шунданки, сиз билан биз асрга татигулик кунларга гувоҳ бўлиб турибмиз.


«Бу биз учун жуда уятли» —...\n15.04.2021 14:58 0 4243\nЭслатиб ўтамиз, ижтимоий тармоқларда солиқ органи ходимлари сотувчи аёлларнинг буюмларини тортиб олишга уриниб, уларни ерда судрагани, ёш болани йиғлашига сабаб бўлгани акс этган видео тарқалди.\nВидеода қайд этилишича, солиқ органи ходимлари 10 A 042 РA рақамли автомобилда келиб, сотувчи аёлларнинг буюмларини тортиб олишга уринган. Aёллар буюмларини беришни хоҳлашмаган, солиқ органи ходимлари улардан мажбуран олиб қўйган.\n«Уйимда нон қолмади, бер нарсаларимни», дея бақиради сотувчи аёл. Солиқчи эса бу ер бозор эмаслигини айтади.\nВоқеа Олмалиқ шаҳрида содир бўлгани айтилади.\nДавлат солиқ қўмитаси раиси Шерзод Кудбиев ўз муносабатида бу ҳолат тизим учун жуда уятли эканини таъкидлади.\n«Олмалиқ шаҳрида бўлган нохуш ҳодиса жуда уятли биз учун, бизнинг шаънимизга, умуман, солиқ органлари вазифаларига тўғри келмайдиган ҳолат. Мен сизларга ўзим шахсан ваъда бераман. Ҳозир ўзим Самарқанд шаҳрида хизмат сафаридаман, лекин қайтиб боришим билан ўзим Олмалиқда ўша ҳодиса юз берган жойда бўламан. Лекин унгача кутмасдан, биз бу ҳодисада ўзини ноўрин тутган ва ноўрин хизмат вазифасини бажарган барча ходимларга нисбатан тегишли жазо чораларини кўрилади...\nСолиқ органлари куч ишлатар тизим эмас. Лекин бундай аянчли ҳолатлар юз беряпти ва биз буни илдизи билан юлиб ташлашимизга тўғри келади. Кўрилган чоралар бўйича сизларга қўшимча ахборот берамиз.\nБундай ҳолатнинг юз бериши биз учун уятли ва мен ҳурматли фуқароларимиздан, умуман бутун халқимиздан кечирим сўрайман. Солиқ идораларининг ҳамма ҳодимлари ҳам бундай эмас, афсуски, унақалари ҳам йўқ деёлмаймиз», – дея мурожаатини якунлаган Шерзод Кудбиев.\nсолиқ Олмалиқ Шерзод Кудбиев\nЖамият 11/05, 13:25


By Muslimaat on\t Noyabr 27, 2015 Муслима, Ҳазратим\nҲазратнинг вафотлари мен учун қанчалик кутилмаган бўлди?…\nЎша куни… ўша кунни эслашнинг ўзи оғир. Кун одатдагидек юмушлар билан бошланган, ҳамма ўз иши, вазифаси билан овора. Ҳазрат одатдагидек жўшқин ва фаол. Бироқ бу кун оғир жудолик билан якун топди ва қолган умримизга етгулик қайғу-ҳасратнинг бошланиши бўлди. Бир лаҳзада қиёмат бўлгандек дунёйим остин-устун бўлиб кетди. Ҳаётнинг таъми ва ранги йўқолди, ҳамма нарса оқ-қора тасвирда кўрина бошлади. Бироқ биз мусибат келганда чиройли сабрга буюрилганмиз, Аллоҳнинг берган синовига сабр қилишдан бошқа чора йўқлигини биламиз.\nТаъзияга келаётган одамларнинг кети узилмас эди, гўё бутун дунё хонадонимизга оқиб келаётгандек. Ҳамма карахт бўлиб қолган, кўзлар қизарган, ёшга тўлган, қадди бастлар букилган, ҳатто ҳаво ҳам қаттиқ совиб кетди ўша куни. Бутун олам мотам тутаётгандек бўлди…\nҚалбимизни ҳуввиллатиб кетдилар…\nҲазрат жуда кўп шогирд етиштиришга улгурган эдилар. Умуман олганда, у кишининг китобларини ўқиб баҳра олган ҳар бир инсон ўзини у кишига шогирд деб биларди…\nМана, ҳозир у кишининг тунлар кўзларининг нурини тўкиб ёзиб кетган, қанча меҳнат, бедор кечалари эвазига бинога келган китоблари бутун миллат учун йўлчи юлдуз бўлиб турибди. Мен бу асарларни қўлимга оларканман, у киши худди ёнимда тургандек нафасларини ҳис қиламан, ўқишни бошлаганимда эса қулоқларим остида овозлари жаранглаб туради. Нурли сиймолари кўз олдимга келиб беихтиёр кўзларимдан ёш қуйилади, дийдор қиёматга қолди…\nshayx Muhammad sodiq Muhammad Yusuf suhbat xotira


Превью. 26-тур.“Насаф” – “Динамо” - "Насаф" ФК расмий веб-сайти\n28 Nov 2019 Янгиликлар, Coca-Cola Суперлигаси - 2019\nПревью. 26-тур.“Насаф” – “Динамо”\n30 ноябрь куни Cocа-cola Суперлигаси сўнги 26-турига старт берилади.\n“Насаф” Cocа-cola Суперлигаси 26-турида Самарқанднинг “Динамо” жамоасини қабул қилади.\n“Насаф” – “Динамо” учрашуви 30 ноябрь шанба куни Қарши “Марказий” ўйингоҳида бўлиб ўтади. Учрашув соат 15:00 да бошланади.\nМазкур жамоалар Ўзбекистон чемпионатида шу кунгача 39 бор куч синашишган. Натижалар “аждарлар”нинг устунлигини кўрсатмоқда. Бўлиб ўтган 20 учрашувда “Насаф”, 7 ўйинда эса “Динамо” ғалабага эришган. 12 учрашувда томонлар муроса кўчасини танлашган.\nТўплар нисбати 56:36 га тенг. Устунлик жамоамиз тарафида.\nЎзаро учрашувларда қайд этилган энг юқори ҳисоблар қуйидагича: “Насаф” – “Динамо” 5:0, “Динамо” – “Насаф” 4:0.\nЖамоамиз сўнгги ўзаро учрашувни шу йилнинг 9 март куни Самарқандда ўтказган. Бу учрашув 1:1 ҳисобида якунланган.\nҚаршидаги ўзаро баҳсларга оид\nУшбу жамоалар шу пайтгача Қаршида 19 бор куч синашишган. 14 учрашувда “аждарлар” ғалаба қозонишган. 2 учрашувда самарқандликлар ғалаба қозонишган. 3 учрашувда томонлар муроса кўчасини танлашган. Дарвозаларга жами 49 та тўп киритилган. Тўплар нисбати 34:15.\nЭътиборингизга Қаршида бўлиб ўтган сўнгги беш учрашувнинг натижаларини ҳавола қиламиз.


ДСҚ метан газ бўйича баёнот берди » Ўзбекистон янгиликлари – Zamin.uz\n, 13 2020, 15:53\n07 янв, 17:50 2 537 Жамият\nЎзбекистон айрим ҳудудларида автомобилларга хизмат кўрсатувчи сиқилган ва суюлтирилган газ билан тўлдириш шохобчаларида ўтган йилнинг декабрь ойига нисбатан жорий йилнинг 4 январида 1 м3 метан газ нархи 1900 сўмдан 2200 сўмгача, яъни 300 сўмгача ҳамда 1 литр пропан газнинг нархи 200 сўмдан 500 сўмгача ошганлиги кузатилди.\nДавлат солиқ қўмитаси Жамоатчилик билан алоқалар ва ҳуқуқий ахборот бўлими хабарига кўра, айниқса, бундай ҳолат Тошкент шаҳри, Фарғона ва Тошкент вилоятларида кузатилмоқда.\nҚўмита томонидан танлов асосида бир қанча метан газ қуйиш шохобчаларининг фаолияти таҳлил қилинганда, 2018 йилнинг 9 ойида 1 м3 метан газнинг ўртача нархи 1650 сўмдан сотилган бўлса, 4 чоракка келиб 1950 сўмгача оширилган. Жорий йилдан бошлаб эса ҳеч қандай асоссиз равишда 1900 сўмдан оширилиб, 2200 сўмгача сотилмоқда.\nДавлат солиқ қўмитаси ҳисобида, 2019 йилнинг 1 январидан амалдаги солиқ концепцияси доирасида 1 м3 метан газнинг нархи бор йўғи 210 сўмгача ошиши ҳам инобатга олинган.\nБундан кўриниб турибдики, даромадлилик ва рентабеллик даражасини юқори миқдорларда сақлаш мақсадида айрим газ тўлдириш шохобчалари асоссиз равишда нархларни оширишга уринмоқда, дейилади хабарда.\nҚайд этилишича, жорий йилнинг 1 январидан солиқ ўзгаришлари натижасида нархларни ўзгартирмасдан фаолият кўрсатилганида ҳам газ қуйиш шохобчаларининг рентабеллик даражаси 25-30 фоизни ташкил этади. Бу ўз навбатида, иқтисодиёт тармоғидаги рентабеллик даражаси бўйича энг юқори кўрсаткичлардан бирини ташкил этмоқда.\nДавлат солиқ хизмати органлари томонидан асоссиз равишда нархларни оширишга уринадиган “тадбиркорлар” фаолияти назорат қилиб борилади. 2019 йилнинг 1 кунидан бошлаб, республиканинг айрим ҳудудларида автомобилларга метан газ қуйиш шохобчалари — газ тўлдириш компрессор станцияларида хизматлар нархи яна кескин кўтарилди. Бу охирги 3 ойда иккинчи марта кузатилмоқда.\nҚоидабузар ҳайдовчилардан ундириладиган жарималарнинг янги миқдорларини биласизми? 24 фев, 17:13\nЙўл ҳаракати қоидалари бузилиш ҳолатлари ва унга тўланадиган жарималарни биласизми? 17 мая, 14:55\nЎзбекистон бозорларида нарх-наво қандай? 26 мар, 00:08\nАвтомобилларга газ қуйиш шохобчаларида нарх оширилмоқда 20 ноя, 10:55


Артур ЮНУСОВ: "Осиё чемпиони бўлишни ким ҳам истамайди?" / CHAMPIONAT.asia\n08:36"Насаф" бу мавсум рекордини янгилади 3 08:28Балотелли 4та ўйинда 4та гол урди 1 08:03«Жирона» – «Барселона». Семеду, Деулофеу ва Туран майдонга тушмайди 9 07:56Рустам Мирсодиқов: "Натижадан ҳам, ўйиндан ҳам қониқиш ҳосил қилдим" 2 01:54Франция чемпионати. Балотеллининг голи жамоасига 1 очко, Фалькаонинг дубли эса "Монако"га 3 очко келтирди 9 01:37Бундеслига, 6-тур. "Вольфсбург" 16 йиллик нохуш анъанага чек қўйди ёхуд тур сенсация билан бошланди 10 00:20"Реал Мадрид"нинг "Алавес"га қарши ўйин учун қайдномаси маълум 20 23:57"Барселона" Горецкани қишда текинга қўлга киритмоқчи 2 23:40"Реал" ярим ҳимоячиси L'equipe талқинига кўра йилнинг энг яхши ёш футболчиси деб топилди 10 23:26"ЧатBall" лойиҳасининг бугунги кун мавзуси: Келинг танишайлик! 317 23:21Ханданович «Интер» билан шартномани узайтирмоқчи 2 22:55"Челси"дан кетган футболчилардан иборат рамзий терма жамоа ФОТО 18 22:40"Бавария" - "Вольфсбург". Таркиблар маълум 15 22:40«Реал»нинг бугунги машғулотида олти футболчи қатнашмади 18 22:22Аллегри: «Ювентус»нинг мақсади «Лион»нинг натижасини такрорлаш 7\nАртур ЮНУСОВ: "Осиё чемпиони бўлишни ким ҳам истамайди?"\nФутзал бўйича Ўзбекистон миллий терма жамоаси айни кунларда Хитойда бўлиб турибди. Осиё чемпионатига сўнгги тайёргарлик жараёни айнан Чин юртида ўтказилмоқда.\nУ ерда Баҳодир Аҳмедов шогирдлари Хитой терма жамоасига қарши иккита ўртоқлик учрашувида майдонга тушишади. Қитъа чемпионатига 30 апрелдан 10 майга қадар Вьетнам давлати мезбонлик қилади. Иқлим шароити Вьетнамга анча яқин бўлгани учун айнан Хитой варианти танланган эди. Cафар олдидан Тошкентда бир ҳафталик ўқув-машғулот йиғини ҳамда унинг доирасида Эрон терма жамоасига қарши ўртоқлик ўйинлари ҳам ташкил этилди. Ҳар икки учрашувда ҳам қитъа футзали байроқдорлари йирик ҳисобда ғалаба қозонишди. Таъкидлаш жоиз, терма жамоамиз Осиё чемпионатида Қирғизистон, Япония ва Жанубий Корея термалари билан бир гуруҳдан жой олган. Биз сафар олдидан терма жамоа етакчи футзалчиларидан бири Артур Юнусовдан интервью олдик.\n- Артур, суҳбатимиз аввалида Эрон терма жамоасига қарши ўтказилган икки ўйин ҳақидаги фикрингиз билан ўртоқлашсангиз.\n- Иккинчи ўйиндан бошласам. Бу учрашув биз хоҳлаган сценарий остида ўтмади. Тўп назоратини қўлга ола билмадик. Аксинча, уни тез-тез йўқотиб қўйдик. Балки, анчадан бери халқаро ўртоқлик ўйини ўтказмаганимиз ҳам йирик ҳисобдаги мағлубиятимизга сабаб бўлгандир. Ўтказиб юборилган тўпларимиз жуда оддий вазиятда киритилди. Қўпол хатолар ҳам панд берди. Баҳсга руҳий тайёргарлик ҳам кўнгилдагидек чиқмади.\n- Айнан шу омиллар ҳар икки ўйинда ҳам йирик хисобдаги мағлубиятга сабаб бўлдими?\n- Ҳа, менимча айнан санаб ўтилган омиллар иккала учрашувда ҳам олтитадан тўп ўтказиб юборишимизга замин яратди. Агар уюшқоқлик билан ўйнаганимизда ва ўйлаган режаларимиз амалга ошганида, аминманки, якуний ҳисоб бундай кўринишда бўлмасди.\n- Эрон ҳамон қитъанинг энг кучли терма жамоаси бўлиб қоляптими?\n- Нафақат қитъанинг тенгсиз жамоаси, балки дунёда ҳам эронликлар кучли бешликда боришяпти. Бу жамоа бир неча йилдан бери ўз анъаналарига содиқ қолиб келяпти. Жаҳон чемпионатида мунтазам иштирок этади.\n- Айнан қайси жиҳатларда Эронга ютқазяпмиз?\n- Биринчи галда тезлик ва фикрлашда. Эрон футзалчилари майдонда жуда тез ҳаракат қилишади ва тез қарор чиқаришади. Кейин Эронда футзалга бўлган эътибор жуда юқори.\n- Терма жамоа етакчилари – Дилшод Ирсалиев ва Нодир Элибоевнинг жароҳатлари сабабли, ўша ўйинларда иштирок эта олишмаганини ҳам мағлубиятларга сабаб сифатида кўрсатса бўладими?\n- Бу икки ўйинчимизнинг йўқлиги терма жамоамизни заифлаштиргани рост. Лекин бу спорт, ундаги кутилмаган ҳолатларга ҳамиша тайёр туриш керак. Бежизга мураббийлар ҳамиша тенг кучли икки таркибни шакллантириш учун жон куйдиришмайди.\n- Етакчиларнинг ўрнини эгаллаган ёш футзалчилар ҳақида қандай фикрдасиз? Улар катта босим остида ўтадиган ўйинларга дош бера олишадими?\n- Бу ёш футзалчиларга ўзларини кўрсатиш учун ажойиб имконият. Терма жамоа мураббийлари ишонч билдиришаётган экан, ундан максимал даражада фойдаланиб қолиш керак. Лекин ёшлар ҳали халқаро ўйинларда майдонга тушишмаган. Шу жиҳати бироз панд бериши мумкин. Лекин ўйлайманки, мана шундай ўйинлар ёш футзалчиларни тоблаб, пишитиб беради. Сафимизга қўшилган ёш ўйинчилар ҳақида фикрим ижобий. Энг муҳими, ҳаракат ва интилиш бор.\n- Ташқаридан қараганда, терма жамоамиз кучсизлангандек туюлмоқда. Сапо ёки Мендез давридаги Ўзбекистон футзал терма жамоасини кўрмаётгандаймиз. Бу фикрга қўшиласизми?\n- Тўлиқ қўшилмайман. Биз қитъанинг энг кучли жамоасига ютқаздик. Бу ўйинда терма жамоа таркибида бир неча футзалчи ўзининг дебют ўйинини ўтказди. Табиийки, уларда ҳаяжон сезилиб қолди. Катта футболдан фарқли равишда майдонда 4 нафар футзалчи ўйнайди. Мен дарвозабонни бу рўйхатга қўшмаяпман. Элибоев ва Ирсалиев шу тўрт ўйинчидан иккиси эди. Бу терма жамоамиз учун катта йўқотиш. Умид қиламанки, хатоларни тўғрилаш учун бизда ҳали вақт бор ва Осиё чемпионатига оптимал тайёргарлик билан борамиз.\n- Гуруҳимизда деярли тенг кучли терма жамоалар жам бўлган. Биздан ташқари, Жанубий Корея, Япония ва Қирғизистон терма жамоалари ҳам гуруҳдан чиқишга ҳаракат қилишади. Чорак финалга бериладиган икки йўлланма учун кураш осон кечмаслигини ҳозирданоқ тахмин қилиш мумкин. Сизнингча, «плей-офф»га чиқишда ортиқча муаммога дуч келмаймизми?\n- Гуруҳдан ортиқча қийинчиликсиз чиқишимиз керак. Терма жамоамиз олдига қўйилган биринчи галдаги вазифа - гуруҳда биринчи ўринни эгаллаб, чорак финалга чиқиш. Гуруҳдаги жамоалар билан шу пайтгача бир неча маротаба тўқнаш келганмиз ва аксарият ўйинларда ғалаба қозонганмиз. Ҳозирги шароитда ҳам гуруҳ фаворитимиз. Энг муҳими, ўйинимиз чиқса бўлгани.\n- Бу Осиё чемпионати жаҳон чемпионатига йўлланма бермайди. Айнан шу жиҳати билан айрим жамоалар ушбу мусобақага жиддий тайёргарлик кўрмайди. Жамоада шундай кайфият йўқми?\n- Йўқ, албатта. Осиё чемпионати ҳар икки йилда бир маротаба ўтказилади. Қитъа чемпиони бўлишни ким ҳам истамайди, дейсиз? Шахсан бизнинг жамоамизда қитъа чемпиони бўлиш истаги юқори. Чунки шу пайтгача ҳали чемпионлик шаробини тотиб кўрмаганмиз. Ўйлайманки, терма жамоамиздаги ҳеч ким бунга қарши бўлмайди.\nМанба\t: olamsport.com ва "Интерфутбол" газетаси


1 Бутрус Глава 1\nИсо Масиҳнинг ҳаворийси мен — Бутрусдан Худонинг танланган халқига салом! Эй Худонинг азиз халқи, сизлар бу дунёда мусофир бўлиб яшаяпсизлар, Понтус, Галатия, Каппадокия, Асия ва Битиния вилоятларига тарқалиб кетгансизлар,\nаммо Отамиз Худо азалда қарор қилиб, сизларни танлаган эди. Сизлар Исо Масиҳга итоат этишингиз ва Унинг тўкилган қони орқали покланишингиз учун Худо қудратли Руҳи билан сизларни Ўзига ажратиб олди. Худонинг чексиз инояти ва тинчлиги сизларга ёр бўлсин.\nРаббимиз Исо Масиҳнинг Отаси Худога ҳамду санолар бўлсин! У бизга беҳад раҳм–шафқат кўрсатиб, янги ҳаёт берди. Исо Масиҳ ўликдан тирилиб, барҳаёт бўлгани учун энди бизнинг умидимиз бор.\nШу боис Худо Ўз халқига атаган қут–баракага биз кўз тикканмиз. Ҳа, самода сақланаётган бу абадий, сўлмас, беғубор барака сизларни кутмоқда.\nОхирзамонда ошкора бўладиган нажотдан баҳраманд бўлишингиз учун Худо Ўз қудрати билан сизларни омон сақлайди. Имонингиз туфайли У сизларни қўриқлайди.\nШунинг учун хурсанд бўлинглар! Сизлар турли синовлар туфайли вақтинча қийналяпсизлар, шундай бўлса ҳам қувонинглар.\nЧунки синовлар имонингизнинг самимий эканлигини исботлаш учун керакдир. Ҳатто йўқ бўлиб кетадиган олтин ҳам оловда тобланиб, синалади. Сизнинг имонингиз эса олтиндан минг баробар қадрлироқдир. Исо Масиҳ охиратда келганда синовдан ўтган имонингиз сизларга мақтов ва шон–шараф келтиради.\nСизлар Масиҳни кўрмаган бўлсангиз ҳам, Уни яхши кўрасизлар. Ҳозир ҳам Масиҳни кўрмай туриб, Унга ишоняпсизлар, қалбингиз сўз билан ифодалаб бўлмайдиган ажойиб бир қувончга тўла.\nАхир, имонингиз туфайли жонларингиз нажот топади.\nПайғамбарлар изланиб, бу нажотни чуқур ўрганганлар. Сизларга бериладиган Худонинг инояти ҳақида каромат қилганлар.\nУларнинг қалбларида Масиҳнинг Руҳи бор эди. Бу Руҳ уларга Масиҳнинг чекадиган азоб–уқубатлари ва азоблар кетидан келадиган улуғворлиги ҳақида олдиндан маълум қилган эди. Бу воқеалар қачон ва қай тарзда юз беришини пайғамбарлар билмоқчи бўлар эдилар.\nАслида уларнинг бу изланишлари ўз манфаати учун эмас, балки сизларнинг манфаатингиз учун қилинганини Худо уларга аён этди. Пайғамбарлар эълон қилган нажот ҳақидаги Хушхабар сизнинг даврингизда амалга ошди. Бу Хушхабарни сизларга осмондан юборилган Муқаддас Руҳнинг қудратига тўлган одамлар баён этишди. Ҳатто фаришталар ҳам бу нажотнинг қай тарзда амалга ошишини интизорлик билан кутаётган эдилар.\nХуллас, эс–ҳушингизни йиғиб олинглар, ҳушёр бўлинглар. Бутун умидингизни Худонинг иноятига боғланглар. Ахир, Исо Масиҳ охиратда келганда Худо сизларга иноят кўрсатиб, нажот беради.\nХудога итоаткор фарзандлар бўлинглар, олдинги ғафлат пайтида сизларни қамраган эҳтиросларга қул бўлиб қолманглар.\nАксинча, бутун юриш–туришингизда муқаддас бўлинглар, зеро, сизларни даъват этган Худо муқаддасдир.\nАхир, Худонинг Ўзи: “Муқаддас бўлинглар, чунки Мен муқаддасман”, деб айтган.\nСизлар Худога илтижо қилиб, Уни Ота деб атайсизлар. Аммо эсингизда тутинглар, Худо юз–хотирчилик қилмайди, У ҳар бир кишини қилган ишига яраша тақдирлайди ёки жазолайди. Шундай экан, бу дунёдаги мусофирчилик даврингизда Худодан қўрқиб яшанглар.\nЗотан, сизлар ота–боболарингиздан ўрганган бемаъни турмуш тарзингиздан кумуш ёки олтинга ўхшаш ўткинчи нарсалар эвазига эмас, балки Масиҳнинг қимматбаҳо қони эвазига қутулгансизлар. Ахир, Масиҳ Худонинг бенуқсон қурбонлик Қўзисидир.\nХудо Масиҳни дунё яратилишидан олдин бу хизмат учун тайинлади. Энди шу охирги кунларда эса Уни сизлар учун зоҳир қилди.\nСизлар Масиҳ орқали Худога ишонасизлар. Худо Масиҳни тирилтириб, улуғворликка эриштиргани учун ҳам сизлар имонингизда собит турибсиз, чин қалбдан Худога умид боғлагансиз.\nСизлар ҳақиқатга бўйсуниб, гуноҳдан покланганингиз учун биродарларга самимий меҳр қўя оласизлар. Шундай экан, бир–бирингизни чин юракдан, ихлос билан яхши кўринглар.\nАхир, сизлар янгидан туғилгансизлар. Бу янги ҳаётни сизга фоний бандалар эмас, балки абадий ва ҳаётбахш Худонинг каломи ато этган.\nМуқаддас битикларда шундай ёзилган: “Инсон зотининг ҳаммаси майсадай, Уларнинг шуҳрати дала гули кабидир. Ўтлар қурийди, гуллар сўлиб қолади.\nЭгамизнинг каломи эса абадий туради.” Ана шу калом сизларга эълон қилинган Хушхабардир.


Деҳли университети профессори Ҳадис илми мактабидаги фаолиятини давом эттириш учун Тошкентга етиб келди\nТОШКЕНТ, 22 октябрь. /«Дунё» АА/. Деҳли университети Тилшунослик илғор тадқиқотлар марказининг Тилшунослик кафедраси профессори Рaвиндер Гaргaш меҳнат фаолиятини Ҳадис илми мактабида давом эттиряпти, деб хабар бермоқда «Дунё» АА мухбири Дин ишлари бўйича қўмита манбасига асосланиб.\nМамлакатимиздаги диний соҳа мутахассисларининг хорижий тилларда эркин сўзлаш олишларини таъминлаш масаласига ҳам алоҳида эътибор қаратилмоқда.\nШу мақсадда Миср Араб Республикасининг Ал-Азҳар университетидан Ҳадис илми фанлари доктори, профессор Маҳмуд Абдуллоҳ Абдураҳмон ҳамда Балоғат ва мунозара фанлари доктори, профессор Али Саад Али Саад Ҳадис илми мактаби ўқув жараёнларига жалб этилган эди.\nЖорий йилда Ҳадис илми мактабининг хорижий ўқитувчилар сафига яна бир мутахассис жалб этилди. Хусусан, Ҳадис илми мактабида инглиз тили фанидан дарс машғулотларини юқори савияда ташкил этиш мақсадида Деҳли университети Тилшунослик илғор тадқиқотлар марказининг Тилшунослик кафедраси профессори Рaвиндер Гaргaш таклиф этилди.\nТаъкидлаш жоиз, Р.Гaргaш инглиз тилини ўқитиш бўйича қирқ олти йилдан ортиқ педагогик тажрибага эга. У Жанубий Кореянинг Ҳанкук хорижий тадқиқотлар университети, Ҳиндистоннинг Деҳли университети каби дунёнинг нуфузли олий таълим муассасаларида фаолият юритган.\nШунингдек, профессор Гаргаш 2017-2019 йиллар давомида инглиз тилини ўқитиш бўйича халқаро стандартлардан бири ҳисобланган «TEFSOL India» ва «Asia TEFL» вице-президенти, 2019-2020 йилларда эса «Asia TEFL» президенти лавозимларида ишлаган.\nЎзбекистонда Қишлоқ хўжалигида билим ва ...\nЎзбекистон Республикаси Президентининг “Аграр таълим тизимини янада такомиллаштириш чора-т...\nОзарбайжон Инновация агентлиги билан ста...\nИнновацион ривожланиш вазирлигида Озарбайжон Республикасининг Транспорт, алоқа ва юқори те...


САМАРҚАНД – “Тараққиёт маҳалласидаги тараққиётдан орқада қолган уй” (ВИДЕО)\n26 май 2020, Тошкент вақти: 13:32\nСАМАРҚАНД. “Самарқанд шаҳри Тараққиёт маҳалласидаги 41-уйдан мурожаат йўлламоқдамиз. Кўп қаватли уйимиз ўта ачинарли аҳволда. Эски бино тўлиқ таъмирланмаган. Чириб битган канализация қувурларидан қўланса ҳид чиқади. Бино томи хўжакўрсинга таъмирланган. Подъездларда эшик йўқ. Ариқлар кавланмаган. Иссиқ ва совуқ сув келадиган қувурлар чириб кетган. Уйимиз Тараққиёт кўчасида жойлашган бўлса-да, тараққиётдан орқада қолиб келмоқдамиз. Санайман десангиз муаммо кўп. Хўш, уларни ким ҳал қилади?”\nСАМАРҚАНД – “Тараққиёт маҳалласидаги тараққиётдан орқада қолган уй”


By Исмоил Муҳаммад Яъқуб on 01/21/2020 СИЙРАТ ТАРИХ\nОйша разияллоҳу анҳо ривоят қилган мазкур ҳадис ҳақида бироз фикр юритсак, Пайғамбар саллаллоҳу алайҳи ва салламнинг сийратларидан фойдали масалаларни чиқарсак бўлади. Жумладан, қуйидагилар:\nБиринчи: тушлари ўнгидан келиши:\nОйша разияллоҳу анҳонинг: “Расулуллоҳ саллаллоҳу алайҳи ва салламга ваҳий илк бор ўнгидан келадиган тушлар кўриш билан бошланган эди” деган сўзларидан бу тушлар кишига кўтаринки руҳ бағишлайдиган, қалб таскин топадиган тушлар экани тушунилади. Аллоҳ таоло у зотга ваҳий нозил қилишни бу каби тушлардан бошлашининг ҳикмати нима? Эҳтимол, у зотга тўғридан-тўғри фариштани туширса, Пайғамбар саллаллоҳу алайҳи ва саллам фариштани илгари ҳеч кўрмаганликлари учун қаттиқ қўрқиб кетиб, ундан ҳеч нарса ололмасликлари мумкин эди. Шу сабабга кўра, у зот ваҳийни қабул қилишга кўникиб олишлари учун, ваҳий дастлаб тушлар орқали намоён бўлган бўлиши мумкин. Ўнгидан келадиган тушлар пайғамбарликнинг қирқ олтидан бир жузи ҳисобланади. Бу ҳақда бир ҳадиси шарифда баён қилинган. Байҳақий раҳимаҳуллоҳ айтишича, уламолар: “Пайғамбар саллаллоҳу алайҳи ва салламга олти ой ўнгидан келадиган тушлар орқали ваҳий келган”, дейдилар. Лекин Қуръон оятларидан биронтаси ҳам у зотга тушларида нозил бўлмаган. Балки оятлар ҳаммаси у зотга уйғоқлик вақтларида нозил бўлган.\nҲаётда ўнгидан келадиган тушлар ҳақида Пайғамбар саллаллоҳу алайҳи ва салламдан ушбу ҳадис ривоят қилинган: “Эй одамлар, пайғамбарлик башоратларидан ҳеч нарса қолмади, фақат мусулмон киши кўрадиган ёки унга кўрсатиладиган ўнгидан келадиган тушларгина қолди”. Пайғамбар саллаллоҳу алайҳи ва салламга Жаброил алайҳиссалом ваҳий олиб келишидан олдин Ҳиро ғорида бўлган эдилар. Чиройли тушлар кўриб, эрталаб кўтаринки руҳда уйғонар, кўнгиллари шодланар эди.\nВаҳийнинг бошланиши ҳақида келган барча ривоятлар унинг илк бор солиҳ тушлар кўриш билан бошланганлигини таъкидлайди. Пайғамбар саллаллоҳу алайҳи ва саллам тушда кўрганлари ўнгларида ҳам мукаммал суратда, ойдек равшан келар эди. Тушда кўрганларидан биронтаси янглиш бўлмас эди. Худди у зотнинг қалб ва ақлларига нақш қилингандай бўлар эди. Арабларнинг энг сўзга уста, фасоҳатли инсонларидан бўлган Ойша разияллоҳу анҳо Расулуллоҳ кўрган тушлар ўта равшанлигидан уларни тонг ёғдусига ўхшатдилар. Ёғду қоронғулик асоратидан тамоман холи бўлган ёруғликдир. Буни ҳақиқий тасвирлаш деса бўлади.\nИккинчи: Сўнг у зотнинг кўнгиллари ёлғизлик истайдиган бўлиб қолди. Ҳиро ғорида ёлғиз ўтирар ва бир неча кунлаб Рабларига ибодат қилар эдилар.\nПайғамбарликдан бироз олдин кўнгиллари ёлғизликни истаб қолиши у зотга яқинда инъом этилажак пайғамбарликни қабул қилиш учун руҳий тарбия эди. Одамлардан ва ҳаёт ташвишларидан бутунлай узилиб, Ҳиро ғорида Рабларига астойдил ибодат қилдилар. Чунки улкан коинот ва барча мавжудоднинг яратувчиси бўлган Аллоҳга муножот қилар эканлар, ақл-ҳушлари, руҳлари, ҳис-туйғулари ҳаёт ташвишларидан фориғ бўлмоғи керак эди.\nПайғамбар саллаллоҳу алайҳи ва саллам бўлган ғор кишини тафаккурга, тааммулга ундайди. Унинг устида туриб атрофга боқар экансиз, фақатгина баланд-баланд тоғларни ва мусаффо осмонни кўрасиз, гўё тоғлар Аллоҳнинг буюклигига эгилиб сажда қилаётганга ўхшайди. Кўзи ўткирроқ киши бўлса, ўша тоғ устидан Маккани кўриши мумкин эди.\nПайғамбар саллаллоҳу алайҳи ва саллам кўнгиллари ёлғизлик исташи бежиз эмас эди, ёлғизлик илоҳий тарбияга кўникиш ва раббоний одобга мослашиш ҳам эди. У зот пайғамбарликдан олдин ғорда Рабларига ибодат қилар эканлар, устларидаги осмонга боқар, бутун коинотга ибрат кўзи билан назар ташлар эдилар, назар ташлар эдилар-да, уларнинг яратувчисининг чексиз қуввати ва тадбири ҳақида тафаккур қилар эдилар.\nДарҳақиқат, бу тарзда ёлғиз ҳолда Аллоҳга ибодат қилишни тасаввуф аҳли нафсни поклаш учун қоида қилиб олганлар. Улар дунёдан ва унинг ташвишларидан узилиб, ёлғиз Аллоҳга ибодат қилишни нафс тарбиясининг бир босқичи, деб эътибор қиладилар. Инсон шу ҳолатда Раббига ибодат қилар экан, қалбига нур кириб, ундан зулмат кетади ва ғафлатидан уйғонади. Рамазонда эътикоф ўтириш Пайғамбар саллаллоҳу алайҳи ва салламнинг суннатларидан. Эътикоф ҳар бир мусулмон учун нафс ва қалб кирларидан покланиши учун қулай фурсатдир. Бунда раҳбар ҳам, оддий одам ҳам, бой ҳам, камбағал ҳам баробардир. Натижада, эътикофдан сўнг ҳаётга бошқача, янги руҳда, Қуръон ва суннатга мувофиқ яшаш истаги билан киришамиз.\nХусусан, даъват соҳасидаги биродарлар бундай фурсатларни қўлдан бой бермасликлари зарур. Ўзларини мукаммал суратда сарҳисоб қилиб, Аллоҳга тавба-тазарру қилишлари, даъват ҳақида бош қотиришлари, заифлик ўрни қаерда эканини ўрганишлари керак.\nОйша разияллоҳу анҳонинг: “Бир неча кунлаб ибодат қилар эдилар” деган сўзлари ҳақида Шайх Муҳаммад Абдуллоҳ Дарроз бундай дейди: “Бу сўзлар Пайғамбар саллаллоҳу алайҳи ва салламнинг ибодатлари ҳаддан ортиқ кўп ёки ўта оз бўлмаганига далолат қилади. У зотнинг ибодатда мўътадиллик таълимоти ўша даврдан бошлаб ва Аллоҳ у зотни бутун оламга раҳмат қилиб юборгандан кейин ҳам Ислом миллатининг шиори ва пайғамбар ҳидоятининг рамзи бўлиб келди ва ҳамон шундай бўлиб келмоқда”.\n Ҳишом Ҳимсий, «Ар-рўъё, завобитуҳо ва тафсируҳо», 7-бет.\n Ибн Можа саҳиҳ санад билан ривоят қилган, 3899.\n Саид Ҳавво, “Ал-асос фис-сунна ва фиқҳуҳо», 1/195.\n Ғазбон, «Фиқҳ ас-сийра».\n «Ал-мухтор мин кунуз ас-сунна», 19-бет.\nAvvalgi maqolaТавҳид ақидаси: Саҳобаларни ва ҳидоят имомларини сўкишдан қайтарилганлик ҳақида\nKeyingi maqola Тобутни кўтариш ва ортидан эргашишга тааллуқли масалалар (13)


Фарғонада «кўкнори боғи» аниқланди\n20.05.2020 16:01 0 2048\nФарғона вилояти, Қўштепа туманида 16 май куни ўтказилган тезкор тадбир давомида, «Шодлик 2» маҳалласи ҳудудида яшовчи М.Х.нинг яшаш хонадони холислар иштирокида кўздан кечирилди. Кузатув чоғида ушбу хонадон томорқасида 510 туп «кўкнори» ўсимлиги парваришлаб келинаётгани аниқланиб, далилий ашё тариқасида олинган.\nҲолат юзасидан Қўштепа тумани ИИБ ҳузуридаги тергов бўлинмаси томонидан Жиноят кодексининг 270-моддаси 1-қисми билан жиноят иши қўзғатилиб, тергов ҳаракатлари олиб борилмоқда. Бу ҳақда Фарғона вилояти ИИБ Ахборот хизмати хабар бериб ўтди.\nҲурматли фуқаролар! Тақиқланган экинларни экманг ва етиштирманг. Уларни экиш ва етиштириш қонунга хилоф ҳамда жиноий жавобгарликка сабаб бўлади. Мазкур жиноятни содир этган шахс уч йилгача озодликдан маҳрум қилиш билан жазоланиши мумкинлигини эсдан чиқарманг.\nФарғона гиёҳвандлик моддаси кўкнори\nҲуқуқ бугун, 00:42\nҲуқуқ 27/05, 07:48\nҚашқадарё ИИБ «кўкнори шайдоси» ҳақида маълумот берди\nҲодиса 26/05, 14:58\n«Nexia-3» билан тўқнашувда «Москвич-412» яроқсиз аҳволга келди


Ал Бано: Гулнора билан дуэт куйлаган бўлар эдим\nСамарқанддек шаҳри азимда қўшиқ айтишга жон деб рози бўлдим, дейди италян юлдузи.\nИталян эстрадасининг юлдузларидан бири, 80-йилларда Felicita (Бахт) қўшиғи билан танилган Ал Бано келаси ҳафта Ўзбекистонга концерт дастури билан келади.\n23 август куни Тошкентдаги “Истиқлол” санъат саройида “Шарқ тароналари” халқаро мусиқий фестивали доирасида Ал Бано ҳамда “Жаҳон халқлари рақслари” концерти бўлади.\n68 яшар Ал Бано ҳали ҳам қўшиқ айтади. У собиқ рафиқаси Ромина Пауэр билан дуэтда ижро этган Felicita қўшиғини учун 1982 йилги Сан Ремо қўшиқ фестивалида иккинчи ўринни эгаллаган эди.\nАл Бано Тошкентга сафари олдидан Озодликка интервью берди.\nОзодлик: Саксонинчи йилларда бошқа Совет ўлкалари қатори Ўзбекистонда ҳам сизни севиб тинглашган. Айниқса сизнинг “Felicita” қўшиғингиз машҳур эди. Ўзбекистонга аввал ҳам келганмисиз?\n- Ўзбекистонга биринча марта боряпман ва бу мен учун у ердаги мухлисларим билан учрашишга гўзал бир имкониятдир. Россияга кўп борганман. Ўзбекистонда ҳам мухлисларим кўп экани ҳақда эшитганман. Мана насиба экан, ниҳоят Ўзбекистонда, Самарқандда мухлисларим олдида қўшиқ айтиш фурсати етди.\nОзодлик: Ўзбекистонга концерт билан бориш таклифи кимдан чиқди?\n- Менга қўнғироқ қилишди. Мен рози бўлдим. Тошкентда ва яна бир шаҳар, номи эсимдан чиқиб турибди, шу шаҳарларда концерт бераман. Яъни Ўзбекистонда иккита концерт ва Самарқанддаги фестивалда қўшиқ куйлайман.\nОзодлик: “Шарқ тароналари” фестивалидами?\n- Ҳа. Фестивалда битта қўшиқ айтишимни сўрашди. Самарқанддек шаҳри азимда бўладиган бу фестивалда битта қўшиқ айтишга жон деб рози бўлдим.\nОзодлик: Қайси қўшиғингизни айтасиз?\n- Билмайман. Сиз менга қайси қўшиқни айтишимни маслаҳат қиласиз?\n- Бўпти, “Felicita” қўшиғини айтаман.\nОзодлик: Ромина Пауэр ҳам ёнингизда бўладими?\n- Биз ажрашганмиз. Ҳаёт, турмуш дейди буни. Лекин бу билан ижод тўхтамаслиги керак. Томоша давом этиши керак, деб айтишадику.\nОзодлик: Собиқ рафиқангиз Ромина Пауэр билан ҳозир ҳам борди-келдингиз борми?\n- Ҳа, онда-сонда учрашиб турамиз. Ахир орамизда тўртта фарзандимиз бор.\nОзодлик: Гап-сўзларга қараганда Самарқанддаги фестивалда Ўзбекистон президентининг қизи Гулнора Каримова билан дуэт айтар эмишсиз. Шу тўғрими?\n- Шунақами, менинг бундан хабарим йўқ экан. Мен учун бу янгилик, лекин у билан дуэт куйлаган бўлар эдим. Менимча, бу жуда яхши таклиф. Нимага айтмаслигим керак.\nОзодлик: Ахир сиздан олдин Ўзбекистонга борган Стинг, Хулио Иглесиас ва бошқа юлдузлар Каримова хонимнинг миллионларига учиб, Тошкентга борганидан сўнг танқидга қолишган эди-да.\n- Бундан хабарим йўқ экан.\nОзодлик: Мабодо сизни ҳам Тошкентга Гулнора Каримова таклиф қилмаяптими?\n- Йўўўқ. Ким таклиф қилганини, қандай келишилганини мен тўғриси билмайман. Италияда менежерим бор. У менга “Ўзбекистонга боришни хоҳлайсанми?” деди, мен рози бўлдим.\nОзодлик: Сиз нафақат қўшиқчи, балки БМТнинг Озиқ-овқат ва қишлоқ хўжалик дастури яхши ният элчиси ҳамсиз. Элчи сифатида Ўзбекистондаги бугунги аҳвол ҳақида нима дея оласиз?\n- Ҳар бир мамлакат ўз йўлини ўзи белгилайди. Мана қаранг, жаҳоннинг энг бадавлат давлатларидан бири Англияда нималар бўляпти. Дўконлар талон-тарож қилиняпти, дўконлар деразалари синдирилиб, тартибсизликлар бўляпти жаҳоннинг энг ривожланган давлатларидан бирида. Менимча, одамлар ўртасида тартибни кўпроқ таъминлаш механизмлари зарур.\nОзодлик: Сизнинг исмингиз араб исмларига ўхшаб кетади. Мабодо келиб чиқишингиз араб эмасми?\n- Йўқ, исмим италян, ўзим ҳам ғирт италянман. Дадам менга шунақа исм қўйган. У Иккинчи жаҳон урушида Албанияда бўлган. Ўшанда дадам онамга “Ўғлимиз туғилса, унга Ал Бано деб исм қўй” деган экан. Бахтиёр ўғлон бўлсин деб, шунақа исм қўйишган,- дейди Ал Бано.\nСуҳбат сўнггида италян юлдузи Ал Бано “Felicita” қўшиғидан бир парча айтиб берди.\nАсл исми Ал Бано Карризи бўлган италян қўшиқчиси 1943 йилда Италиянинг Челлино Сан Марко шаҳрида туғилган.\nУ илк бор 1967 йилда ўзининг Nel sole (“Офтобда”) қўшиғи билан танилди. Ўша йили шу ном остида филм ҳам суратга олинди.\nФилмни суратга олиш пайти Ал Бано америкалик актриса Ромина Пауэр билан танишади.\n1970 йилда уларнинг никоҳ тўйлари бўлди. Ал Бано ва Ромина Пауэр ижросидаги “Noi lo rivivremo de noovo” қўшиғи 1976 йилги Евровидение танловида еттинчи ўринни олган эди.\nСаксонинчи йилларда италян жуфтлигининг “Sharazan” қўшиғи халқаро довруғ қозонди. Ал Бано ва Ромина Пауэр 1984 йилги Сан Ремо фестивалида “Ci sara” қўшиғи билан биринчи ўринни олишди.\nУларнинг қўшиқлари жамланган диск 1985 йилда 6 миллион тиражда сотилди ва жуфтлик Германияда “Golden Europe” мукофоти билан тақдирланди.\nБир йил ўтиб Ал Бано ва Ромина Пауэр “Sempre Sempre” қўшиғини ёзишади. Бу қўшиқ уларнинг “Felicita” қўшиғиданда кўпроқ муваффақият қозонади.\n1995 йилда ёзилган “Emozionale” деб номланган албом Ал Бано ва Ромина Пауэр жуфтлиги ижодининг энг сўнггиси бўлди. Ўша йили эр-хотин ажрашишади.\nЎшандан буён Ал Бано яккахон ашулачи сифатида бир қатор қўшиқлар ёзди. 2000 йилда у машҳур опера хонандаси Монтсерат Кабалье билан Милан соборида дуэт ижро қилади. .\n2007 йилда Ал Бано ўғли Яри билан бирга ижро этган “Nel perdono” қўшиғи Сан Ремо фестивалида иккинчи ўринни олди.


Прагада Ўзбекистон замонавий санъати кўргазмаси очилди\n27 январ 2021, Тошкент вақти: 19:13\nЎзбек рассомлари Гулзор Султонова (чапда) ва Юлдуз Фаррухзода\nЎзбекистонлик икки рассом аëл Юлдуз Фаррухзода ва Гулзор Султонова асарларидан иборат кўргазма 11 сентябр куни Прагадаги ширкат биносида очилди.\nКўргазмада Юлдуз Фаррухзода ижодига оид рангтасвир асарлари ва Гулзор Султонова яратган графика ҳамда тунж ҳайкаллар намойиш қилинди.\nКўргазмани тантанали тарзда очган Прагадаги Ўзбекистон билан ҳамкор Аэротрейд ширкати раҳбари Прокоп Зденекнинг Озодликка айтишича¸ Чехия-Ўзбекистон Савдо–саноат палатаси кўргазма билан боғлиқ ташкилотчилик ишларини ўз зиммасига олган.\nПрагада ўзбек рассомлари кўргазмаси\nОзодлик мухбирининг: "Нега айнан бу мусаввира қизлар Прагадаги кўргазма учун танланди?"деган саволига жавоб берган Зденек: "Мусулмонлар яшайдиган Ўзбекистон каби мамлакатда етишган аëл рассомлар ижоди биз учун муҳим"¸ дея жавоб берди.\n- Бу қизлар ижоди замонавий Ўзбекистонни тамсил қилади. Ўзбек аëллари ўз қобилиятини намоëн қилиб ижод этмоқда¸ деган муждани Европага етказмоқчимиз. Боз устига¸ бу икки аëл ижоди Ислом санъати намунаси сифатида ҳам бизга қизиқ¸ - дейди Прокоп Зденек.\nКўргазма очилишида Чехия-Ўзбекистон Савдо–саноат палатаси ва Ўзбекистоннинг Германиядаги элчихонаси вакиллари иштирок этди.\nЧехия-Ўзбекистон Савдо–саноат палатасининг Ўзбекистондаги вакиллари кўргазма ўтаëтган Прага 18 тумани ҳокими Ондрий Лҳненичкага зарбоф чопон ҳам кийгизишди.\n"Прагада ўзбек рассомлари кўргазмасини ташкил қилиш ғояси Чехиянинг Ўзбекистондаги фавқулодда ва мухтор элчиси Гинек Пейхга оид", деган эди элчихонананинг ишончли вакили Роман Масарик Озодлик билан суҳбатда.\nЎзбекистонлик бу иккала муссавира Юлдуз Фаррухзода ва Гулзор Султонова асарлари билан танишган чехиялик мунаққидларга кўра¸ уларнинг асарларида эротика¸ киноя каби замонавий санъат унсурлари шарқона одоб билан уйғун тарзда ифода қилинган.\nАйниқса Юлдуз Фарруҳзоданинг “Уят”¸ Гулзор Султонованинг “Интиҳо бошланишидан қўрқиш”, ”Шафқатсиз ҳаëт” асарларида киноя унсурлари яққол сезилади.\nЎзбекистонлик икки рассом аëл Юлдуз Фаррухзода ва Гулзор Султонова асарларидан иборат кўргазма 14 сентябргача очиқ туради.


17 Èþíü 2020 08:27 1135\nПрезидент Шавкат Мирзиёев видеоселектор йиғилишида бу йилги битирувчиларни ўқиш ва ишга жалб этиш масалаларига алоҳида эътибор қаратди.\nДавлат раҳбари матбуот хизмати хабарига кўра, жорий йилда 451 мингдан зиёд ёшлар мактабларни ва 188 минг нафари коллежларни тамомлади. Бу йил қабул қамрови кенгайгани натижасида уларнинг 103 минг нафари олий таълим муассасаларига ва 90 мингтаси коллеж-техникумларга ўқишга кирганда ҳам, бошқаларининг бандлигини таъминлаш зарур. Шунингдек, 71 минг нафар талаба олий ўқув юртларини битирди.\n“Қайси ҳоким бу масалада бош қотириб, битирувчилар билан шахсан учрашди? Ёш ўғил-қизларимиз эртага қаерга ва кимга иш сўраб мурожаат қилади? Ҳудудда улар учун иш ўринлари захираси шакллантирилганми? – дея саволлар қўйди Мирзиёев.\nМасалан, Сурхондарё вилоятида қарийб 2 минг нафар талаба педагогика йўналишларини битирмоқда. Айни пайтда Сариосиё, Олтинсой ва Узун туманларидаги қишлоқ мактабларида ўқитувчилар етишмайди. Вилоят ҳокими ва сектор раҳбарлари шу битирувчилар билан учрашиб, уларни ишга йўналтиришга ёрдам бериши кераклиги таъкидланди.\n“Бош вазир ўринбосарларига олис ҳудудларга ишга борадиган ёш мутахассисларни рағбатлантириш, улар учун бошланғич ёрдам пули ва уй-жой ажратиш тизимини жорий этиш бўйича топшириқ берилди”, - дейилган хабарда.


Ўзбекистон банк картасини олишда шахсан россиялик бўлишини талаб қилади\n28 Aprel 22:00 Ўзбекистон янгиликлари\nбанк картаси РОССИЯ руслар ТАҚИҚЛАШ ЧИҚАРИШ шахсий мавжудлиги\nБир муддат аввал Россия сайёҳлик компаниялари Ўзбекистондаги фуқароларига турлар сотишни бошлади. Уларнинг моҳияти шундан иборат эдики, руслар республикада ўзлари учун банк карталарини чиқаришлари мумкин эди. Бу Ғарб санксияларини четлаб ўтиш имконини берди. Бироқ ҳозирда Ўзбекистон Марказий банки процедурани мураккаблаштириб, қимматроқ қилиб қўйди.\nРоссия банклари халқаро SWIFT тизимидан узилганидан кейин, шунингдек, Visa ва Master Card Россиядан чиқиб кетганидан кейин мамлакат фуқаролари катта муаммоларга дуч келишди. Улар хорижда нақд пулсиз ҳисоб-китоблардан фойдаланиш, шунингдек, Россия банклари томонидан чиқарилган банк карталари орқали интернет хизматлари учун ҳақ тўлаш имкониятидан маҳрум бўлишди. Бироқ, россиялик тадбиркорлар чиқиш йулини топдилар.\nРоссиядаги баъзи сайёҳлик агентликлари оригинал саёҳатларни ташкил қилишни бошладилар. Улар мамлакатда маҳаллий банк карталарини чиқариш ва хорижда нақд пулсиз тўловлардан фойдаланиш имкониятини қайта тиклаш мақсадида Ўзбекистон бўйлаб уч кунлик саёҳатни таклиф қилишди.\nТошкент Ғарбнинг Россияга қарши санкцияларини қўллаб-қувватламади, демак у ҳамон руслар учун очиқ давлат бўлиб қолмоқда. Қолаверса, авваллари хорижликлар Ўзбекистонда банк ҳисоб рақамларини очишлари мумкин эди, энди эса бу тартиб ҳақиқатан ҳам долзарб бўлиб қолди.\nРуслар Сербия орқали Европага бемалол саёҳат қилишади\nШу билан бирга, банк картасини рўйхатдан ўтказиш ва чиқариш вақтида руслар шахсан иштирок этишлари керак. Бу ҳақда Ўзбекистон Марказий банкида айтилган, учинчи шахслар томонидан россияликлар учун пластик карточкалар чиқаришни тақиқлаган.\nЭҳтимол, Россия Федерацияси фуқаролари оғир йулни танламаслик, Ўзбекистонга келмаслик, санкцияларни четлаб ўтиш учун воситачидан фойдаланишга қарор қилгандир. Бироқ, энди чет элда тўлаш имкониятига эга бўлиш учун улар 200 дан 700 долларгача сарфлашлари керак бўлади, чунки улар самолёт чипталарини сотиб олишлари, ҳисобни расмийлаштириш вақтида турар жой учун тўлашлари керак ва агар Россия Федерацияси фуқаролари сайёҳлик агентлиги орқали «воучер» беришга қарор қилинг, кейин компания хизматлари учун тўланг.\n“Эҳтимол, Ўзбекистон Москванинг жавобидан қўрқиб, Ғарб томонини очиқдан-очиқ тута олмаётгандир, аммо шунга қарамай, Россияга қарши халқаро санкцияларни қўллаб-қувватлаш, Россия бюджетидан пул чиқариш учун ўз ҳиссасини қўшмоқда. Қолаверса, ҳамма россияликларнинг ҳам Ўзбекистонга келиш имконияти йуқ, келганлар эса, асосан, ўз ватанидан қочиб кетишади. Шу муносабат билан Тошкент санкциялар остида мамлакатдан ишчи кучининг чиқиб кетишига ҳисса қўшмоқда, бу Ғарбга Россияга қарши курашда ҳам ҳисса қўшмоқда”, деб ёзади украиналик сиёсатшунослар.\nҚурбон Хайитда ўзбекистонликларга бир неча кун дам олиш ваъда қилинган


21 сентябр 2020, Тошкент вақти: 18:18\nИшхонада туриб, осма укол олаётган 48 яшар (эндиликда марҳума) лаборант Холисхон Жалолова, 2020, 14 июль.\nОиласи ва ҳамкасбларидан олинган маълумотга кўра, Жалолованинг тана ҳарорати шу йилнинг 9 июлидан 38 – 38 ярим даражагача кўтарилишни бошлаган. Оиласи аёлнинг иситма ичида бир ҳафта ишлагани, сўнгра аҳволи оғирлашиб шифохонага тушиб қолгани ва 3 кун ичида вафот этганини айтмоқда.\nЯккасарой тумани СЭОМ раҳбарияти, идоранинг паразитология лабораториясида ишлаган Холисхон Жалолованинг иш жараёнида касалланиб, вафот этганини тасдиқлади, аммо бу ҳақда бошқа маълумот бермади.\nХолисхон Жалоловадан коронавирус учун олинган тест таҳлилининг жавоби, 15 июль, 2020\nҚуйида Мукамбар Умарова билан суҳбатни тингланг:\nМукамбар Умарова билан суҳбат\nСЭОМ ходими: “Аҳоли орасида коронавирус чиқаётган бир пайтда СЭОМ ходимлари вирус чиқмаган ҳудудларда ҳам тўлиқ ҳимоя кийимлари билан таъминланиши зарур”, деб алоҳида таъкидлади.\nМарҳума Жалолованинг яқинлари унинг иш жараёнида олинган сўнгги суратларидан бирини Озодликка тақдим қилди:\nЯккасарой СЭОМ ходими Холисхон Умарова ниқоб, қўлқоп ва оқ халат билан аҳоли пунктларини дезинфекция қилмоқда, июль, 2020\nЯккасарой тумани СЭОМ раҳбари Муқаддас Тўраева билан боғланишнинг имкони бўлмади. Мулозим қўл телефонига қилинган қўнғироқларига жавоб бермади.\nОзодликка СЭОА ходимларидан келаётган ўнлаб шикоятларга кўра, улар ҳимоя кийимлари билан ҳануз етарли даражада таъминланмаган, айримлари ҳатто ҳимоя кийимларисиз – фақатгина ниқоб ва қўлқоп билан аҳоли пунктларини дезинфекция қилмоқда.\nБундан ташқари, агентликнинг қатор идораларида вирус юққан ходимлар аниқлангач ҳам, бошқа ходимлар ишхоналарда қолиб, ишини давом эттираётгани Озодликка маълум.\nЖумладан, Озодликка расман маълум бўлишча, июль бошида агентликнинг бир неча ўн ходими Covid-19 ташхиси билан касалхонага ётқизилган, Озодлик касалхонага ётқизилган ходимлардан тўрт нафари билан гаплашган эди.\nШуниндек, Озодлик ташкилотнинг Наманган вилояти бошқармаси ҳам, коронавирусга чалинган ходимлари аниқланганини ортидан карантинга ёпилганини хабар қилган. 15 июль куни марказдан олинган маълумотда, ходимлар СЭОМ биносида қолиб, ишини давом эттираётгани айтилганди.\nШу пайтгача, Ўзбекистонда коронавирус касаллигига чалинган ёки вирусга чалингач вафот этган тиббиёт ходимлари умумий сонига оид расмий рақамлар Озодликка маълум эмас. Аммо, алоҳида ҳудудлар учун берилган айрим маълумотлар бор.\nЖумладан, Самарқанд вилоятида шу йилнинг 15 мартидан 21 июлга қадар 67 нафар тиббиёт ходими беморларни даволаш ва хизмат вақтида COVID-19 касаллигини юқтириб олгани маълум қилинган.\nБундан ташқари, Бухородаги биргина муассасада 5 тиббиёт ходими вирус юқтириб олгани ҳақида ҳам Озодлик хабар қилган.\nШу йилнинг 13 апрелида Андижонда коронавирусга чалинган 90 беморнинг 78 нафари тиббиёт ходими экани вилоят ҳокими Шуҳрат Абдураҳмонов маълум қилган эди. Бундан ташқари, коронавирусдан вафот этгани расман маълум қилинган Ўзбекистондаги илк бемор ҳам шифокор экани расман маълум қилинган.


Бугунги кунда кўп томонлама ҳамкорлик бўйича энг нуфузли ва йирик институтлардан бири бўлган Ислом ҳамкорлик ташкилотининг ушбу муҳим анжуманини ўтказиш учун Ўзбекистон пойтахти — Тошкент танлангани учун чин дилдан миннатдорлик билдирамиз.\n«Таълим ва маърифат — тинчлик ва бунёдкорлик сари йўл» мавзуси 43-сессия кун тартибининг асосий ғояси этиб белгилангани чуқур рамзий маънога эга. Бу ғоя «Бешикдан қабргача илм изла» деган машҳур ҳадисга ҳамоҳангдир. Ушбу мавзу катта ҳаётий тажрибага эга бўлган, буюк давлат арбоби сифатида узоқни кўра оладиган Ўзбекистон Республикасининг Биринчи Президенти Ислом Каримов томонидан, Аллоҳ у кишини раҳматига олсин, дунё халқлари, ўз халқи тақдири, бугунги мураккаб шароитда муқаддас динимизнинг аҳамияти ҳақидаги чуқур мулоҳазалар натижаси сифатида таклиф этилган эди.\nБундай ёндашув — давр талабидир.\n«Таълим ва маърифат — тинчлик ва бунёдкорлик сари йўл» шиори Ислом ҳамкорлик ташкилотининг бугунги анжумани мавзуси этиб белгилангани бежиз эмас.\nМотуридия таълимоти илм эгаллаш жараёнида бағрикенглик ғояси асосида инсон ақл-заковатининг ўрни ва аҳамиятига юксак эътибор қаратади. Бу, ўз навбатида, ушбу таълимотнинг кенг оммалашувида муҳим ўрин тутган. Бундай ғояларга бугунги кунда ҳам инсоният катта эҳтиёж сезмоқда.\nЯнги таҳдидлар, жумладан, «оммавий маданият» хавфи ва боқимандалик кайфияти пайдо бўлаётган, одоб-ахлоқ, қадриятларнинг йўқолиш хавфи юзага келаётган ҳозирги глобаллашув шароитида бу ғоят муҳим аҳамият касб этмоқда.\nАзалий қадриятларимиз ва ахлоқий фазилатларни ўзида мужассам этган муқаддас динимизни асраш ва қадрлаш ҳар биримизнинг шарафли бурчимиздир. Ислом — ҳақиқатни англаш демакдир, у одамзодни эзгу амалларни бажаришга ундайди, ҳар биримизни яхшилик ва тинчликка чорлайди, ҳақиқий инсон бўлишни ўргатади.\n1999 йили Тошкентда Марказий Осиёда биринчи Ислом университети очилди. Мамлакатимизда 10 та диний таълим муассасаси, жумладан, Тошкент ислом институти, 9 та ўрта махсус ўқув юрти фаолият кўрсатмоқда. Уларнинг иккитаси хотин-қизлар ўқув муассасасидир.\nЕтмиш йил ҳукм сурган коммунистик тузум даврида Ўзбекистондан, бор-йўғи, 130 киши Ҳаж амалини бажарган бўлса, бугунги кунда ҳар йили ўзбекистонлик беш мингдан зиёд киши ўзининг эзгу орзуси ва мусулмонлик бурчини адо этмоқда. Ўша пайтларда кўп миллионли республикамизда атиги 30 та масжид бўлган, бугун эса мамлакатимизда минглаб масжидлар фаолият юритмоқда. Юртимизнинг барча ҳудудларида тарихий ислом ёдгорликлари, муқаддас қадамжолар қайта тикланди. Уларнинг аксариятини сиз, азиз меҳмонларимиз Ўзбекистонга ташрифингиз давомида зиёрат қилиш имконига эга бўласиз.\nМустақилликнинг дастлабки йилларидан бошлаб юртимизда ёшлар ҳақида эътибор ва ғамхўрлик кўрсатишга давлат сиёсатининг энг асосий ва устувор йўналишларидан бири сифатида қараб келинмоқда. Чунки ёшлар — бизнинг келажагимиз. Бу соҳадаги давлат сиёсатини янада чуқурлаштириш учун яқинда Ўзбекистон Республикасининг «Ёшларга оид давлат сиёсати тўғрисида»ги Қонуни янги таҳрирда қабул қилинди.\nЎзбекистоннинг раислигида ўтаётган ушбу анжуманнинг «Таълим ва маърифат — тинчлик ва бунёдкорлик сари йўл» шиори бизнинг устувор йўналишларимизни аниқ ифода этади. Уларнинг энг муҳимлари қуйидагилардан иборат:\nБиринчи. Аҳоли ҳаёт даражаси ва сифати кўп жиҳатдан мамлакат рақобатдошлигининг асосий кўрсаткичига айланган бугунги шароитда тараққиётнинг муҳим омили сифатида таълимнинг роли ортиб бормоқда. Ҳозирги пайтда жамият ва цивилизациялар, аввало, ижтимоий қадриятлар ва таълим тизимлари билан рақобатлашмоқда.\nЎзбекистоннинг яна бир ташаббуси — Таълим, фан ва маданият масалалари бўйича ислом ташкилотининг махсус кафедрасини Тошкент ислом университети таркибида ташкил этиш билан боғлиқдир.\nЎзбекистон ташкилотга аъзо мамлакатлар ва умуман, мусулмон олами хавфсиз ва фаровон давлатларга айланишига ишонади.\nМазкур рукндаги бошқа мақолалар: « Россия Федерацияси Президенти билан телефон орқали мулоқот тўғрисида\tҚирғизистон Президенти билан телефон орқали мулоқот тўғрисида »


Багаж (багаж эгаси)ни қидириш, олиб кетилмаган багажни сақлаш ва йўқ қилиш\nАгар багаж манзилга етиб келмаса ташувчи томонидан белгиланган шакл бўйича далолатнома тузилади ва бир нусхаси йўловчига берилади.\nБундай ҳолда йўловчи ёки унинг вакили багажнинг ташилиши бузилган ҳолларда ташиш йўналишидаги биринчи ёки охирги ташувчига зарарни қоплаш тўғрисида даъво қилиши мумкин.\nБагаж шикастланган ҳолда ёки камомад билан етиб келган тақдирда ҳаракатланиш\nШикастланган ёки камомади бор багажлар бўлган ҳолларда ёки ташувчи томонидан ташиш шартномаси талаблари бузилган бошқа ҳолларда, ташувчи томонидан белгиланган шакл бўйича, ташишнинг бузилиши тўғрисида далолатнома тузилади ва унинг бир нусхаси йўловчига берилади.\nТалаб қилиб олинмаган (қолдириб кетилган) багажни сақлаш\nАгар етиб келган багаж талаб қилиб олинмаган бўсла, у сақлаш учун аэропортнинг тегишли хизматига топширилади, ундан сўнг бундай багажнинг эгасини қидириш ҳамда уни эгасига етказиб беришни ташкил этиш чоралари кўрилади.\nТалаб қилиб олинмаган багаждаги тез бузиладиган нарсаларда бузилиш белгилари аниқланган тақдирда, улар йўқ қилиниши лозим. Багаж мутасадди ходимлар иштирокида очилиб, ундан бузилган нарсалар далолатнома асосида олиб ташланиши мумкин. Сўнг, багажда қолган нарсалар рўйхати тузилиб, ёпилади ҳамда муҳрланади.\nДалолатномада багажнинг дастлабки ҳолати (вазни, ҳажми) ва ўлчаш натижалари акс эттирилиши шарт. Багажда қолган нарсалар рўйхати далолатномага илова қилинади.\nТалаб қилиб олинмаган багаж аэропортда кўпи билан 3 ой сақланади ва аэропортнинг тегишли хизмати томонидан йўқ қилинади.\nТалаб қилиб олинмаган багажни йўқ қилиш тартиби\nУч ой муддати тамом бўлгач, аэропорт директори томонидан талаб қилиб олинмаган багажларни йўқ қилиш бўйича Комиссияси тузилади.\nТалаб қилиб олинмаган ва йўқ қилиниши лозим бўлган багажларнинг рўйхати тузилади\nУшбу рўйхатга Талаб қилиб олинмаган багажни рўйхатга олиш журнали, талаб қилиб олинмаган багажнинг эгасини қидириб топиш учун берилган эълон нусхалари, багажни сақлашга қабул қилиш бўйича далолатнома нусхаси илова қилинади.\nКомиссия аъзолари багажни очади ва ундаги предметларни хусусиятларига кўра ажратиб, йўқ қилиш учун қопларга жойлайди.\nКомиссия қарори далолатнома билан расмийлаштирилади ва унда:\nйўқ қилиш учун ажратилган багажлар сони;\nбагажларнинг ичидаги предметлар рўйхати;\nёқиб юбориш орқали йўқ қилиб бўлмайдиган предметлар жойланган идишларнинг тартиб рақамлари кўрсатилиши керак.\nУшбу қарор багаждаги предметларни йўқ қилиш учун асос ҳисобланади.\nБагажларни йўқ қилиш бўйича тегишли ҳужжатлар, шунингдек уларни йўқ қилинганлигини тасдиқловчи видео ва фото материаллар тегишли аэропортда сақланади.\nТалаб қилиб олинмаган қимматбаҳо багажни йўқ қилиш тартиби\nЁқиб юбориш орқали йўқ қилиб бўлмайдиган предметлар, жумладан қимматбаҳо металлар, қимматбаҳо, ярим қимматбаҳо тошлар, табиий марваридлар ва бошқа шунга ўхшаш предметлар эса, алоҳида рақамланган ва муҳрланган идишларга жойлаштирилади.\nЁқиш орқали йўқ қилиб бўлмайдиган предметлар механик бузиш орқали, фойдаланиш учун яроқсиз ҳолга келтирилгандан сўнг, йўқ қилинади.\nҚимматбаҳо металлар, қимматбаҳо, яримқимматбаҳо тошлар ҳамда табиий марваридлар ва бошқа шунга ўхшаш предметлар йўқ қилинмайди.\nБундай предметлар бўйича Комиссия аъзолари томонидан икки нусхада уларнинг вазни ва алоҳида белгилари кўрсатилган рўйхат тузилади. Аэропорт директори томонидан рўйхат расмийлаштирилгач, уч иш куни ичида унда назарда тутилган предметларни тасарруф қилиш бўйича тегишли қарор қабул қилиш учун фуқаролик ишлари бўйича судга даъво аризаси билан мурожаат қилиши шарт.\nЕтказилган зарарни қоплашни рад этиш ҳолатлари\nҚабул қилиб олинмаган багажни сақлаш


Туркманистонлик фаол Дурсолтан Таганова Истанбулдаги депортация марказидан озод қилинди\nТуркманистон ҳукуматининг очиқ танқидчиси, фаол Дурсолтан Таганова Туркиянинг Истанбул шаҳридаги депортация марказидан озод қилинди. Бу ҳақда 29 сентябрь куни «Туркманистон хроникаси» хабар берди.\n29 сентябрь куни тушликдан кейин Дурсолтан Таганова адвокати керакли ҳужжатларни тақдим этганидан сўнг Истанбулдаги депортация марказидан озод қилинди.\nТаганова бир неча кун олдин Истанбулда ҳибсга олинган. Москвадаги «Мемориал» инсон ҳуқуқлари ташкилоти 27 сентябрь куни туркман фаоли Дурсолтан Тагановани Туркия ҳукумати Истанбулда ҳибсга олгани ва Селим Пошо депортация марказига ўтказилгани ҳақида хабар берди.\nИнсон ҳуқуқлари ташкилотининг маълум қилишича, 26 сентябрь куни, эрталаб соат бешларда Таганова яшайдиган квартирага икки полициячи келган, лекин у уйда бўлмаган.\nШундан сўнг, фаол аёл уни Туркманистонга депортация қилиш билан таҳдид қилишгани ҳақида видео ёзиб олди ва туркман режимига қарши ишлаётган бошқа фаолларни «қўрқмасликка» чақирди. Таганованинг таъкидлашича, у ҳеч қандай қонунбузарлик қилмаган, у фақат Тик -Токда видео чоп этган, у ерда туркманларни ўз ҳуқуқлари учун курашишга чақирган.\nЭслатиб ўтамиз, 2020 йил 19 июлда Истанбулда туркман фаолларининг норозилик намойишидан кейин Таганова турк полицияси томонидан ҳибсга олинган ва уч ой давомида депортация марказида сақланган. Шундан сўнг, фаол Туркиядан бошпана сўради ва қонуний равишда Туркияда яшаш ҳуқуқини олди.\nТуркманистон хроникаси нашрининг хабар беришича, Туркия миграция хизмати бу борада ҳеч қандай маълумотга эга эмас. 29 сентябрь куни тушдан кейин фаол Таганованинг адвокати зарур ҳужжатларни тақдим этганидан кейин тергов изоляторидан озод қилинди.


Янги "Cobalt" двигателидаги носозликдан бутун маҳалла хабар топди. Кейин нима бўлди? - Халқ сўзи\n11:39 20 Октябр 2020 Жамият\nАвтомобиллар бозоридан автоулов харид қилиб чув тушган харидорлар ҳақида кўп эшитганмиз, гувоҳи бўлганмиз. "Олибсотарлар"нинг мақтаб таклиф қилган «камчиликсиз» автомашиналари кейинчалик "ҳунарлари"ни кўрсата бошлайди. Шу учун кўпчилик янги автомобиль харид қилишни афзал билса керак. Аммо автосалондан харид қилинган янги машиналар хар доим хам сифатли ва нуқсонсиз деб бўлмайди!\nВобкент туманида истиқомат қилувчи фуқаро Шаропов Носир ҳам не-не ниятлар билан автосалондан "Cobalt" русумидаги автомобилни харид қилган эди. Асраган кўзга чўп тушади деганларидек, авайлаб минаётган автоуловида тез орада нуқсонлар сезила бошлайди. Двигателида кучли шовқин пайдо бўлиб, тез орада бу ёқимсиз товуш етти маҳаллага етадиган даражада кучайди. Бу холдан таъби хира тортган истеъмолчи ёрдам сўраб Бухоро вилоят Истеъмолчилар ҳуқуқларини ҳимоя қилиш ҳудудий бирлашмасига мурожаат қилган.\nБирлашма мутахассиси Қ.Қулиев ва Вобкент туман ИҲҲҚ жамияти раиси Ф.Рустамов ҳамкорлигида ҳолат яқиндан ўрганилди ва "GM Uzbekistan" AЖга хат билан мурожаат қилинди. Махсус мутахассислар ва ҳуқуқшунослар жалб қилингач, муаммо истеъмолчи фойдасига ҳал этилди. Носоз автомобиль ишлаб чиқарувчи заводга жўнатилиб, тўлиқ таъмирлаб берилди. Яна бир истеъмолчининг қонуний ҳуқуқлари тикланди.\nЎзбекистон ИҲҲҚЖФ Бухоро вилояти худудий бирлашмаси раисининг\nЁшлар масалалари бўйича ўринбосари,\nМатбуот-ахборот ва жамоатчилик билан ишлаш сектори бошлиғи


ЎзА - 120 иш ўрни яратишни ният қилган тадбиркор эндиликда фермерликда ҳам омадини синаб кўрмоқчи\n120 иш ўрни яратишни ният қилган тадбиркор эндиликда фермерликда ҳам омадини синаб кўрмоқчи\n13.11.2017 17:09 Чоп этиш версияси\nАёл – меҳрибон она, мунис опа-сингил, суюкли ёр... Мана шундай бир-биридан азиз рутбаларнинг бахту саодатини, қувончу ташвишини, шараф ва масъулиятини нозик елкасида кўтариб юрган аёлларимиз нафақат оиладаги вазифасини уддаламоқда, балки жамиятимизнинг турли жабҳаларида фидойилик билан меҳнат қилиб, улкан ютуқларга эришмоқда.\nМустақиллик йилларида мамлакатимизда кичик бизнес ва хусусий тадбиркорликка кенг йўл очилди. Президентимиз Шавкат Мирзиёевнинг 2016 йил 5 октябрдаги «Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида»ги фармони ҳамда 2017 йил 1 февралдаги «Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида»ги қарори мазкур ишлар самарадорлигини янада юксалтиришда муҳим аҳамият касб этмоқда.\nБу жараёнда хотин-қизларнинг жамиятдаги мавқеи ва ролини юксалтириш, ҳуқуқ ва манфаатларини таъминлаш, ижтимоий-сиёсий фаоллигини ошириш, уларнинг иқтидор ва салоҳиятини юзага чиқариш, ташаббус ва ғояларини ҳар томонлама қўллаб-қувватлашга алоҳида эътибор қаратилмоқда. Бугун тадбиркорлик, ҳунармандчилик, касаначилик соҳасида аёлларимизнинг маҳоратини кўришимиз мумкин.\nАтрофида шогирдларини жамлаб, жонкуяр устоз бўлиб, ўз касбининг сир-асрорини меҳр ва куюнчаклик билан шогирдларига ўргатаётган аёлни кўрганимизда ҳақиқий ишбилармон ўзбек аёлининг қиёфаси намоён бўлади.\nПойтахтимизнинг Яккасарой туманида жойлашган «ELLE» Ўзбекистон – Туркия қўшма корхонаси раҳбари Манзура Йўлдошева ана шундай тадбиркор аёллардан. Манзура опа қўли-қўлига тегмай, бир-биридан чиройли ва бежирим пальтоларни тикаётган хотин-қизларга ҳам йўлбошчилик, ҳам устозлик қилади. Асли ҳунармандлар оиласида вояга етган М.Йўлдошева 1995 йилда якка тартибдаги тадбиркор сифатида ўз фаолиятини бошлаган. Дастлаб 8 ишчи ишлаган корхонада бугун 50 хотин-қиз меҳнат қилмоқда.\n– Корхонамизда аёллар учун пальто тикилади, – дейди Манзура опа. – Ёшлигимда онам, аммаларим давра қуриб, дўппи, камзул, эркаклар костюмини тикишарди. Уларга ҳавас қилиб мен ҳам нималарнидир тикишга ҳаракат қилардим. Мамлакатимиз мустақилликка эришгач, тадбиркорларга кенг имкониятлар яратилди. Бундан руҳланиб, мен ҳам аёллар пальтосини тикишни йўлга қўйдим. 2009 йил корхонамиз фаолиятини кенгайтириб, туркиялик ҳамкорлар билан «ELLE» қўшма корхонасини очдик.\nМазкур корхонада ишлаб чиқарилган пальтолар ўзининг сифати, енгил ва қулайлиги билан ички ва ташқи бозорда жуда харидоргир. Ҳар бир фасон учун танланган ранглар ўзининг тиниқ ва нафислиги билан ажралиб туради.\n– Пальтолар дизайнини хорижлик ҳамкорлимиз билан биргаликда тайёрлаймиз, – дейди М.Йўлдошева. – 2018 йилдан бошлаб болалар учун пальто ва қишки иссиқ кийимлар ишлаб чиқаришни режалаштирганмиз. Президентимиз Шавкат Мирзиёев раҳнамолигида кичик бизнес ва хусусий тадбиркорликни ривожлантириш бўйича олиб борилаётган ислоҳотлардан самарали фойдаланган ҳолда, сифатли маҳсулотлар ишлаб чиқариш, уларни экспорт қилиш орқали мамлакатимиз иқтисодиёти ривожига ҳисса қўшаётганимиздан жуда бахтиёрмиз.\nКелажакда корхона фаолиятини кенгайтириб, 120 иш ўрни яратишни ният қилган Манзура опа эндиликда фермерликда ҳам ўз омадини синаб кўрмоқчи.\n– Пискент туманидан 1,5 гектар ерда чорвачилик учун мўлжалланган ер олдик. У ерда бозорга сифатли гўшт маҳсулотларини етказиб беришни йўлга қўймоқчимиз, – дейди Манзура опа. – Бундан ташқари лимонария қуриш, 700 туп гилос дарахтини парвариш қилиб, боғдорчиликка ҳам қўл урмоқчимиз.\nКорхонада фаолият олиб бораётган ходимларнинг 90 фоизини ёшлар ташкил этишини инобатга олган ҳолда, уларнинг нафақат меҳнат қилиши, балки жамиятда ўз ўрнини топиши, ижтимоий, маънавий, моддий жиҳатдан қўллаб-қувватлашга катта эътибор қаратилмоқда.\nЯккасарой енгил саноат касб-ҳунар коллежи билан ҳамкорликда «уста-шогирд» тизими асосида коллеж ўқувчиларига маҳорат дарслари ташкил этилиб, бичиш-тикиш сирларини ўргатиш тизими йўлга қўйилган.


19 февраль, 2018, 14:15\n“Насаф” – “Ал Васл” жамоалари ўртасидаги учрашув олдидан бўлиб ўтган матбуот анжуманининг навбатдаги қисмида, қаршиликлар устози Рўзиқул Бердиев ва ҳимоячи Игорь Голбан иштирок этишди.\n- Аввало ассалому алайкум. Эртага икки мағлубиятга учраган жамоалар ўзаро куч синашишади. Иккала жамоани ҳам фақат ғалаба қониқтиради. Ўйлайманки, қизиқарли ўйин бўлади. Биз бу беллашувга футболчиларимизни яхши тайёрладик. Уч очко жуда муҳим, шу мақсадда эртага майдонга тушамиз.\nЎтган ўйинда йўл қўйган хатоларимизни чуқур таҳлил қилдик. Бу борада футболчиларимизга тегишли кўрсатмалар ҳам бердик. Ўйлайманки, бу хатолар бошқа такрорланмайди. Ўтган ўйинда бизда ўйин тизгинини қўлга оладиган етакчи етишмади. Тўпни назорат қилишда ҳам оқсадик. Бундан керакли хулосаларни чиқардик.\nРақибимизни яхши ўрганиб чиқдик. “Ал Васл”да ҳам бошқа рақибларимиздек ўйин амалиёти кучли, чунки уларда ҳам ички чемпионат энг қизғин паллада. БАА клубининг кейинги тўртта ўйинини ўрганиб чиқдик. Жамоанинг олдинги чизиғида ўйнайдиган учта ўйинчи жуда хавфли. Бунга қарши ўйинчиларимизни тайёрладик.\nБиз янги футбол мавсумида учинчи расмий ўйин ўтказиш арафасидамиз. Бизда ўйин амалиёти етишмаслиги баҳона бўла олмайди. Жаҳонгир Алиевни ҳозирги ҳолати, бизга ёрдам беришга тайёр. Аммо унинг ўйинга тушиш ёки тушмаслиги эртага аниқ бўлади, - деди Бердиев.\nИгорь Голбан: - Эртага қизиқарли ўйин бўлади. Ўйинга яхши тайёргарлик кўрдик. Биз бўлажак ўйинга тайёрмиз. Эртага мухлисларимизни хурсанд қилиш ниятидамиз, - деди ҳимоячи.